Kecewa Masih Belum Hamil? Semak Balik, Mungkin Anda Ada Buat Kesilapan Ini Semasa SEKS

Kebanyakan pasangan melakukan beberapa kesilapan semasa seks sepanjang usaha mereka untuk mendapatkan cahaya mata. Jangan biarkan kesilapan-kesilapan di bawah memberi kesan kepada usaha anda untuk segera hamil.

1. Tidak selalu ‘bersama’ dengan pasangan.

Anda mungkin menganggap bahawa dengan mengurangkan kekerapan melakukan hubungan seks boleh “menjimatkan’ sperma suami anda. Atau, anda hanya menunggu sehingga waktu subur untuk melakukan hubungan intim bagi membantu memudahkan anda hamil. Namun, sebenarnya jika anda tidak bersama dengan suami banyak hari boleh membuatkan anda terlepas peluang untuk hamil pada bulan tersebut.

2.
Terlalu kerap melakukan hubungan seks.

Jarang melakukan hubungan seks adalah tidak baik, begitu juga jika sesebuah pasangan terlalu kerap ‘bersama’. Ramai pasangan yang percaya bahawa semakin banyak mereka melakukan hubungan seks, semakin mudah dan cepat mereka akan mendapat bayi. Walaupun kerap melakukan hubungan intim tidak akan mengurangkan kekuatan
sperma seseorang lelaki,
 namun terlalu kerap ‘bersama’ juga berpotensi menyebabkan masalah lain.

3. Kesilapan semasa seks – sentiasa melakukan posisi yang sama

Ada mitos yang mengatakan terdapat posisi terbaik untuk memudahkan seseorang wanita itu hamil. Mitos lain pula mendakwa anda perlu mengangkat sedikit punggung anda selepas
berhubungan seks.
Walhal, sebenarnya tidak kiralah jika anda ataupun pasangan yang berada di atas, hasilnya adalah sama.

4.
Menyalahkan wanita.

Apabila sesebuah pasangan melalui masa yang sukar untuk hamil, ramai orang (termasuk juga pasangan itu sendiri) secara automatiknya akan menuding jari kepada wanita dengan mengatakan ada masalah pada si isteri. Selalunya, lelaki tidak mahu mengakui masalah adakalanya berpunca daripada mereka.

5. Terlepas masa ovulasi.

Mengenal pasti masa sebenar ovulasi adalah rumit. Kebanyakan wanita hanya mengetahui dan percaya bahawa mereka akan mengalami ovulasi pada hari ke-14 selepas hari pertama haid mereka pada tempoh kitaran tersebut. Walau bagaimanapun, panjang kitaran haid anda mungkin berubah, dan ovulasi tidak selalunya berlaku pada masa yang sama setiap bulan.

6. Melakukan hubungan intim pada hari ovulasi.

Hubungan seks yang dilakukan pada hari ovulasi mungkin sudah terlambat. Selepas ovulasi, terdapat hanya 24 jam untuk telur bersenyawa. Jika anda tersalah masa tentang hari ovulasi anda, maka anda akan terlepas peluang dan perlu menunggu sehingga bulan depan untuk mencuba untuk hamil. Memandangkan sperma boleh bertahan antara tiga hingga lima hari, maka hubungan seks yang dilakukan beberapa hari sebelum ovulasi boleh meningkatkan peluang anda untuk hamil.

7.
Menggunakan pelincir.

Berhati-hati sebelum memilih pelincir untuk hubungan intim anda. Pelincir komersial mempunyai impak negatif pada motiliti (pergerakan) sperma, menjadikan sukar untuk sperma sampai kepada telur. Jika ingin menggunakan pelincir, anda boleh mencari pelincir yang mesra-sperma atau
pelincir semula jadi
seperti minyak zaitun, minyak sayuran, minyak bayi, dan juga putih telur, sebagai langkah selamat.

8.
Tergesa-gesa berjumpa pakar.

Jika anda baru dua atau tiga bulan mencuba untuk hamil, tetapi masih belum berjaya, jangan terus pergi berjumpa dengan pakar kesuburan. Bahkan, pasangan yang sihat juga memerlukan beberapa bulan untuk mereka berjaya hamil.

9. Tidak atau terlambat mendapatkan bantuan pakar

Berbeza situasi jika usia anda 35 tahun ke atas, anda perlu berjumpa dengan pakar fertiliti selepas enam bulan anda mencuba untuk hamil, tetapi masih belum berjaya.

10. Mengabaikan kesihatan diri.

Kebanyakan pasangan yang mencuba untuk hamil akan hanya tertumpu kepada kesihatan reproduktif mereka, dan mengabaikan keseluruhan kesihatan tubuh mereka. Ini adalah mengenai mukus serviks dan kiraan sperma. Namun, anda harus memberi perhatian kepada keseluruhan kesihatan anda begitu juga dengan berat badan,
tabiat merokok
, stres, dan perubatan yang boleh mempengaruhi kesuburan anda.

Hello Health Group
 tidak memberikan nasihat, diagnosis atau rawatan perubatan.


Ingin Berhenti Merokok Bulan Puasa Ini? Buat 5 Tip Di Bawah Confirm Anda Tak Hisap Lagi

Ramadan adalah bulan yang penuh kemuliaan. Inilah ketika yang paling sesuai untuk anda memperbanyakkan ibadat dan amal jariah dalam usaha memburu ganjaran pahala.

Selain solat sunat dan sedekah, ada satu lagi perkara yang sepatutnya dilakukan di bulan mulia ini iaitu berhenti merokok.

Ingin jadikan Ramadan kali ini lebih bermakna? Jom sama-sama kita ikuti artikel ini dengan lebih lanjut!

Tip berhenti merokok semasa Ramadan!

Tidak dinafikan, memang susah untuk berhenti dari tabiat buruk yang boleh menjejaskan kesihatan ini.

Bahkan semasa bulan puasa, ada individu yang akan merokok lebih banyak berbanding bulan biasa.

Manakan tidak, golongan perokok tegar kebiasaannya akan memanfaatkan waktu iftar dan sahur sebagai peluang untuk
mereka melampiaskan nafsu dengan merokok secara bertalu-talu
.

Lebih membimbangkan, golongan ini rela ketepikan makanan dan minuman lazat di atas meja makan terlebih dahulu semata-mata demi sebatang rokok.

Ini adalah satu kebiasaan yang perlu diperbetulkan.

Sila ikuti tip berhenti merokok semasa Ramadan yang kami sediakan ini:

#1. Dimulakan dengan nawaitu

Sama seperti ibadat berpuasa, kita perlu memulakannya dengan niat pada malam hari.

Begitulah juga halnya jika kalian ingin berhenti dari tabiat buruk ini. Berniatlah setiap malam untuk keesokan harinya.

Ini adalah sangat penting untuk anda memperkuatkan mental dan fizikal agar lebih bermotivasi.

Tanamkan dalam hati bahawa anda bukan sahaja boleh menahan diri dari lapar dan dahaga malahan nafsu untuk merokok.

Tiba waktu iftar dan sahur pula, jangan terus pergi merokok
. Sebaliknya, ingat kembali nawaitu anda pada malam hari itu!

#2. Perlahan tapi konsisten

Ya, memang sukar untuk perokok tegar terus berhenti secara mengejut.

Jadi, jangan lakukannya secara drastik kerana ia boleh memberi kesan kepada tubuh badan anda akibat efek penarikan nikotin.

Jadi, sila lakukannya dengan perlahan tetapi konsisten.

Sebagai contoh, anda mungkin boleh mengehadkan satu kotak rokok untuk satu minggu sahaja. Catukan mengikut hari dan cuba mendisiplinkan diri.

Jika berjaya, kurangkan lagi amaun tersebut mengikut peredaran masa. Mungkin satu kotak rokok untuk 2 minggu, 3 minggu atau sebulan?

Mungkin disebabkan disiplin yang tinggi, anda dapat menyambut Syawal sebagai individu yang bebas dari rokok?

#3. Elak dari perkara yang membuat anda ingin merokok

Ada beberapa perkara yang boleh jadi pemicu untuk keinginan merokok itu datang.

Antaranya adalah pengambilan air bergas, berkafein atau beralkohol.
Maka berhentilah dari mengambilnya bersempena bulan mulia ini
.

Dalam pada itu, cuba ambil snek yang lebih sihat seperti buah atau jus yang sudah tentu lebih sihat.

Gula-gula getah juga adalah alternatif terbaik untuk mengalihkan perhatian untuk merokok terutamanya selepas makan.

Jika ingin lebih tekad, anda mungkin boleh sorokkan rokok dan pemetik api dari jangkauan mata serta tangan anda?

Cara ini semestinya akan membuat kalian teringat kembali nawaitu yang sudah dipasang sebelum ini.

#4. Bertangguh dalam usaha berhenti merokok

Sesungguhnya bertangguh dari beribadat itu adalah sesuatu yang sangat tidak disukai dalam agama Islam.

Pun begitu, bertangguh dalam konteks menghentikan tabiat buruk adalah amat dialu-alukan.

Jadi, cuba tanamkan dalam hati anda begini; setiap kali ingin merokok, tangguhkan ia selama 5 minit.

Jika berjaya, ulangilah ia beberapa kali sehinggalah keinginan anda itu hilang dengan sendirinya.

5 minit itu mungkin kelihatan seperti waktu yang singkat dan tidak bermakna, namun bayangkan jika ia didarab beberapa kali?

Lama-kelamaan, usaha anda untuk berhenti dari tabiat buruk ini pasti berjaya!

#5. Kekal aktif di bulan Ramadan

Siapa kata Ramadan adalah bulan untuk anda bermalas-malasan dan tidur sahaja sepanjang hari? Anda silap.

Kalian sebenarnya masih boleh
kekal aktif di bulan puasa ini dengan pelbagai aktiviti fizikal
.

Tiada siapa yang menghalang anda untuk berjoging, berbasikal atau berenang di bulan puasa ini.

Dengan aktiviti sihat sebegini, anda sudah pasti dapat mengisi masa lapang pada waktu siang atau malam hari.

Lama-kelamaan, kehidupan sihat yang anda jalani ini akan buat anda sedar bahawa tabiat merokok itu adalah sia-sia dan boleh menjejaskan kesihatan tubuh badan anda.

Jadi, perbetulkanlah nawaitu anda untuk berhenti merokok mulai hari ini. Akhir kata, jadikan Ramadan kali ini lebih bermakna!

Hello Health Group tidak menyediakan nasihat perubatan, diagnosis, atau rawatan.


Putus Cinta? Tip Rawat Hati Terluka

Di dalam dunia ini, siapa yang tidak mahu dikasihi dan dicintai. Fitrah hidup manusia memerlukan kasih sayang, punyai rasa ingin dicintai dan dimiliki. Namun, dalam masa yang sama, tiada jaminan bahawa jalinan kasih sayang yang terjalin akan berkekalan hingga ke akhir hayat. Ada masanya, ia mungkin terputus di tengah jalan. Lumrah kehidupan, panas yang diharapkan sampai ke petang, mungkin hujan yang menimpa di tengah hari. Kecewa akibat putus cinta? Itu adalah satu perasaan yang normal. Tetapi sampai bila harus membiarkan diri terperangkap dalam kedukaan? Ikuti artikel ini untuk merawat hati yang terluka.

Tip rawat hati terluka akibat putus cinta

  Pegang hati dan bertahan

Hati yang terluka dan kecewa akibat putus cinta apabila perhubungan cinta yang dijaga sepenuh hati putus di tengah jalan, adalah normal. Apa yang anda lalui mungkin membuatkan anda hilang selera makan, keinginan untuk melakukan sebarang tugasan dan hanya ingin berbaring dan melayan kesedihan. Menangis sehingga anda mungkin alami sesak nafas, mata bengkak, rusuk yang sakit. Bagaikan kehidupan sudah tidak bermakna bagi anda. Kekeliruan mungkin sedang merajai hati dan fikiran anda. Kekecewaan dan kedukaan yang anda lalui adalah amat mendalam dan tiada siapa yang boleh membantu anda.

Namun, semakin masa berlaku, percayalah, anda pasti dalam melaluinya. Simptom kekecewaan dan patah hati ini pasti berlalu sedikit demi sedikit. Apa yang penting adalah untuk membuka mata anda untuk melihat kebaikan lain yang berlaku dalam kehidupan anda. Ada individu lain turut pernah merasai putus cinta, dan akhirnya mereka boleh bangun kembali dan mencari kebahagian untuk hidup mereka, percayalah, yakinlah, anda juga boleh melakukan yang sama. Kuatkan hati anda.

 Percaya kepada takdir

Percaya tak setiap apa yang berlaku, ada kebaikannya? Mungkin kita tidak nampak pada mulanya, namun, percayalah, setiap kejadian dalam kehidupan kita telah di atur sebaiknya oleh Pencipta. Setiap makhluk dalam dunia ini dilahirkan dengan rasa untuk disayangi dan dicintai. Namun yang lebih berhak menerima rasa kasih kita adalah Tuhan, kerana kasih sayang Tuhan kepada setiap makhluk yang wujud di muka bumi ini tidak akan pernah surut.

Jadi seandainya anda meletakkan kepercayaan kepada setiap takdir yang berlaku mempunyai kebaikan yang tersembunyi cuma menunggu masa untuk anda ketahui, pastinya anda mampu untuk menguatkan diri dan hati anda untuk menempuhi segala yang berlaku. Jika rasa kecewa masih menyelubungi diri anda, berkongsi dan luahkan rasa kekecewaan itu kepada Tuhan yang sentiasa ada untuk mendengar dan menyembuhkan kelukaan anda. Tersenyum dan berbahagialah.

 Terima dan rasailah kekecewaan itu

Bahagia, kecewa, duka dan gembira adalah antara rasa yang normal sebagai manusia. Benarkan diri anda untuk merasai sebahagian daripada kehidupan ini. Terima dengan hati yang terbuka setiap kesakitan dan kelukaan, biarkan ia menyentuh emosi anda. Ia adalah bukti bahawa anda adalah manusia yang punyai hati dan perasaan.

Benarkan apa yang anda rasai untuk keluar dari diri anda. Menangislah jika itu dapat memberikan anda kelegaan. Luahkan apa yang anda rasai dan jangan pendamkan ia kerana semakin anda memendamkan perasaan anda, ia boleh menjadi bebanan dan tekanan yang amat memeritkan. Tiada siapa mahu dikecewakan, tiada siapa mahu dilukakan, namun tidak ada siapa dapat menjangkakan apa yang bakal dilalui. Bertabahlah.

 Berkongsi dan luahkan

Kaunseling yang baik adalah apabila anda mampu meluahkan segala apa yang anda rasai. Anda mungkin tidak perlu mendapatkan khidmat pakar kaunseling. Tetapi sekurang-kurangnya, anda berkongsi dan meluahkan perasaan anda; kekecewaan, kelukaan dan kedukaan yang anda lalui dengan individu yang anda percayai sama ada rakan baik anda atau mungkin ahli keluarga yang rapat dengan anda.

Bila anda mengalami kekecewaan dan ada individu yang bersama anda, pastinya secara tidak langsung ia memberikan anda kekuatan secara fizikal atau emosi. Adalah amat bahaya jika anda sedang melalui kekecewaan dan anda memendamkannya. Ia mungkin cenderung menyebabkan anda mengalami kemurungan dan tekanan.

 Terima sebagai pengalaman

Kekecewaan adalah satu lumrah hidup. Namun, persoalannya, adakah anda boleh menerimanya sebagai satu pengajaran dan pengalaman dalam hidup? Ini kerana, jika anda tidak dapat belajar dari apa yang telah berlaku, terdapat kemungkinan bahawa anda akan mengulangi kesilapan yang sama, berulang-kali dan akan menerima pengakhiran yang sama.

Mungkin sewaktu anda dalam kekecewaan ini, anda boleh tanyakan kepada diri anda, apakah yang kurang pada perhubungan anda sehingga menyebabkan anda putus cinta dan berlakunya perpisahan? Mungkin kurangnya komunikasi terbuka, tiada keprihatinan terhadap perasaan pasangan, hilang kepercayaan dan sebagainya. Ambillah masa untuk menilai kembali mengenai perhubungan yang putus di tengah jalan ini.

 Berikan masa

Berdepan dengan isu hati yang terluka, kecewa, putus cinta, memerlukan masa untuk anda kembali pulih sepenuhnya. Ketika mengalami perpisahan, tidak dinafikan anda mungkin berasakan segalanya tidak akan sama seperti dulu. Tetapi percayalah, setiap apa yang berlaku, adalah ditakdirkan Tuhan di dalam kemampuan kita untuk menempuhinya. Sebagai manusia, kita telah diciptakan untuk mempunyai kekuatan untuk sembuh dari kekecewaan. Ia adalah disebabkan semangat yang ada dalam diri.

Setiap individu akan mengalami masa untuk penyembuhan yang berbeza. Ada individu yang akan sembuh dalam masa yang singkat, ada yang memerlukan masa yang lebih lama berbanding individu lain. Namun, walau lama atau singkat tempoh yang anda akan perlukan untuk pulih, sampai masanya, anda tetap akan pulih dan sembuh kembali serta dapat menerima segala apa yang berlaku. Bersabarlah.

Anda mungkin berminat untuk membaca artikel:

Patutkah Saya Memberi Peluang Kedua kepada Pasangan Yang Curang?

Langkah Mengatasi Kehilangan

Makanan Menaikkan Emosi


Vitamin untuk Kesihatan Mata Anda

Menurut pakar pemakanan, vitamin mempunyai banyak kegunaan penting untuk kesihatan mata. Penggunaan setiap jenis vitamin untuk kesihatan mata akan dijelaskan lebih terperinci di bawah. Sila rujuk dan buat menu yang sesuai untuk keluarga anda.

Vitamin A dan Beta-karotena

Vitamin A adalah koleksi antioksidan yang melindungi mata dan mengekalkan penglihatan yang baik. Ia membantu otot mata dan kornea melawan jangkitan yang disebabkan oleh bakteria atau virus. Vitamin A boleh ditemui dalam banyak buah-buahan dan sayur-sayuran dengan pelbagai warna, dipanggil pra-vitamin A dan karotena. Apabila bahan tersebut dimasukkan ke dalam badan, mereka akan ditukar menjadi retinol yang membawa banyak manfaat kepada mata. Beta-karotena dijumpai dalam sayur-sayuran kuning atau merah seperti lobak, bayam, kailan, kacang hijau, tomato, lada cili dan ubi keledek.

Vitamin C

Vitamin C boleh membantu mencegah risiko banyak penyakit mata seperti katarak, retinopati diabetes, dan glaukoma. Selain itu, ia membentuk dan menguatkan tisu penghubung seperti kolagen dan melindungi permukaan mata dan kornea. Proses peredaran darah juga akan dipromosikan ke kapilari retina yang dapat mencegah perkembangan degenerasi makula akibat usia. Vitamin C terdapat dalam banyak buah sitrus, buah-buahan tropika, dan sayur-sayuran termasuk limau, oren, limau gedang. Anda dinasihatkan untuk minum satu gelas oren segar setiap hari untuk mengekalkan mata yang sihat.

Vitamin E

Vitamin E bermanfaat untuk mencegah masalah degenerasi dan katarak. Anda boleh mendapat vitamin E dalam badam, biji bunga matahari, bayam, tomato, kiwi, mangga dan kacang-kacangan lain, dan sebagainya.

Lutein dan Zeaxantin

Penyelidik mengatakan bahawa lutein dan zeaxantin dapat membantu menghalang kesan berbahaya cahaya biru, melindungi retina daripada terdedah kepada pengoksidaan, dan mencegah degenerasi makula. Kedua-dua bahan ini, yang juga dikenali sebagai karotenoid, boleh didapati dalam sayur-sayuran berdaun hijau seperti brokoli, sayur-mayur kailan, dan buah-buahan yang berwarna-warni.

Vitamin D

Pakar Oftalmologi sering mencadangkan berjemur untuk meningkatkan kesihatan mata kerana ini akan membantu tubuh mensintesis vitamin D. Vitamin D juga boleh membantu mencegah degenerasi makula dan meningkatkan penglihatan. Selain pendedahan cahaya matahari, anda juga boleh menyediakan vitamin D untuk badan dengan memakan salmon, makarel, sardin, susu dan buah-buahan lain.

Asid lemak Omega-3

Asid lemak Omega-3 dapat meningkatkan kesihatan retina, menghasilkan air mata, mengurangkan tekanan, dan mencegah risiko degenerasi makula. Terdapat banyak asid lemak omega-3 dalam walnut, biji bunga matahari, minyak ikan dan minyak zaitun. Salmon terutamanya adalah makanan yang perlu anda ambil dengan kerap kerana ia mengandungi sumber Omega-3 yang tinggi.

Penyediaan vitamin pada badan melalui sumber semula jadi sentiasa digalakkan. Selain itu, anda juga boleh menggunakan sumber lain untuk menyediakan vitamin yang cukup untuk mata anda.


Ini Sebab Kenapa TELUR Yang Besar Itu Tidak Semestinya Bagus Untuk Orang Lelaki!

Saiz telur lelaki sudah tentu berbeza. Tetapi adakah
telur yang besar mempunyai kelebihan
 berbanding saiz telur yang kecil? Atau ia sebenarnya tidak membawa sebarang perbezaan pun?

Untuk mendapatkan lebih banyak informasi tentang Kesihatan Lelaki, anda boleh klik
di sini
.

Saiz telur lelaki yang normal itu bagaimana?

Dalam kalangan kaum Adam, sering berlaku jenaka di mana mereka akan memberi tahu sesama sendiri untuk ‘
membesarkan telur mereka
’.

Ini memberi gambaran bahawa mereka yang penakut itu mempunyai saiz telur lelaki  yang kecil atau tiada telur.

Ayat berunsur jenaka ini boleh juga digunakan sebagai satu bentuk ejekan atau provokasi kepada lawan anda dalam suatu pertandingan.

Apa yang pasti, tiadapun antara mereka yang maksudkan ayat tersebut secara literal dan meminta anda untuk mempunyai testis yang besar.

Walaubagaimanapun, ayuh kita anggap sahaja ayat tersebut sebagai sesuatu permintaan yang serius dan hasil daripada ayat tersebut,
anda inginkan testis yang besar
 atau ingin anak lelaki anda memiliki testis yang besar sejak dari kecil.

Apakah natijahnya kepada anda atau anak anda?

Saiz telur lelaki besar itu mungkin tidak baik?

Lazimnya, saiz telur lelaki diukur menggunakan
Orchidometer
, sejenis alat mirip tasbih,
 memiliki manik pelbagai saiz
 pada satu utas tali yang selalunya digunakan dalam kalangan pesakit kanak-kanak.

Membandingkan saiz testis dengan saiz manik pada
Orchidometer
mengikut kiraan umur akan menentukan sama ada testis seseorang itu normal,
lebih besar atau lebih kecil
.

Katakan anda membawa anak lelaki anda berjumpa dengan doktor untuk pemeriksaan rutin, doktor memberitahu, selepas memeriksa saiz testis anak lelaki anda, bahawa
saiznya besar dan lebih besar
 untuk usianya.

Anda atau anak anda mungkin merasa seronok mengetahui hal ini kerana kini ada perkara yang boleh anda gunakan sebagai sesuatu untuk anda berlagak kepada kawan-kawan anda atau kawan-kawan anak anda.

Namun yang demikian, riak wajah doktor tersebut jauh daripada gembira, sebaliknya dia kelihatan risau dengan penemuan ini.

Tanda untuk anda lebih berwaspada!

Alasasan kenapa doktor tersebut kelihatan risau adalah kerana
penemuan testis yang besar
 adalah satu tanda amaran yang mungkin menunjuk ke arah penyakit-penyakit seperti

Hipotiroid kronik

Adenoma  yang merembeskan FSH

Tinggalan tisu Adrenal dalam
congenital adrenal hyperplasia

Tumor tertumpu di bahagian itu

Namun yang lebih merisaukan, saiz
 telur lelaki tidak normal
 adalah tanda yang paling kerap muncul dalam
Fragile X Syndrome
(FXS)
.

Apa yang dimaksudkan dengan FXS?

Fragile X syndrome (FXS) adalah sejenis penyakit genetik yang dicirikan dengan gangguan pembelajaran rendah-sederhana dan juga beberapa ciri-ciri fizikal yang berlaku dengan masa seperti:

Kepala yang memanjang/besar

Muka yang panjang

Dagu dan dahi membonjol

Telinga yang capang

Sendi yang anjal

Telur yang besar

Lengah dalam keupayaan motor dan bahasa menjadi lebih jelas dengan masa dan masalah tingkah laku seperti
kelakuan autistik adalah biasa.

Fragile X syndrome
 dahulunya disangkakan sebagai penyakit dengan corak perwarisan kaitan-X yang dominan.

Ini bermakna tidak kiralah anda perempuan (XX) atau lelaki (XY), hanya satu salinan kromosom X yang membawa penyakit tersebut diperlukan untuk mengakibatkan penyakit dalam individu tersebut.

Ianya berbeza dengan corak perwarisan kaitan-X yang resesif di mana untuk mendapatkan suatu penyakit.

Kedua-dua salinan X yang membawa penyakit itu diperlukan untuk wanita dan hanya satu salinan diperlukan untuk lelaki kerana
lelaki hanya ada satu kromosom X
 dalam dalam kromosom jantina mereka.

Bagaimanapun, kajian mendapati terdapat juga corak bersifat
anticipation
 dan juga pentakaktifan X dalam pesakit perempuan.

Terdapat juga mereka yang mewarisi gen penyakit ini tanpa mereka sendiri mengalami penyakit tersebut dan mereka digelar sebagai pembawa.

Disebabkan hal ini,
Fragile X Syndrome
tidak memenuhi kriteria
perwarisan kaitan-X dominan
.

Gen yang bertanggungjawab dalam mengakibatkan penyakit ini adalah gen
Fragile X mental retardation 1
 (FMR1) yang terdapat pada kromosom X, yang menghasilkan protein FMRP yang penting dalam fungsi sel yang optimum.

Kerosakan dalam gen ini menyebabkan kurangnya penghasilan protein FMRP yang normal yang penting dalam perkembangan hubungan antara saraf.

Sindrom ini mendapat namanya kerana individu yang mengalami penyakit ini didapati mempunyai
segmen pada kromosom X
 mereka kelihatan rapuh dan seakan-seakan pecah.

Kemudiannya, lokasi rapuh itu dikenalpasti sebagai lokasi di mana gen FMR1 itu terletak.

Sekiranya anda ada sebarang kerisauan berkaitan dengan
keadaan kesihatan anak-anak anda
, sangat digalakkan untuk anda berjumpa dengan doktor segera bagi mendapatkan ujian kesihatan dan konsultasi.


Stenosis Tulang Belakang Lumbar

Definisi

Apa itu Stenosis Tulang Belakang Lumbar?

Stenosis tulang belakang lumbar ialah penyempitan laluan tulang belakang di bahagian belakang bawah badan, yang dikenali sebagai kawasan lumbar.

Ia selalunya terjadi apabila tulang atau tisu atau kedua-duanya membesar di pembukaan tulang belakang. Tumbesaran ini boleh menekan dan mengganggu saraf yang bercambah keluar dari saraf tunjang.

Ini boleh menyebabkan kesakitan, rasa kebas, atau lemah, selalunya di bahagian kaki, tapak kaki dan punggung.

Apakah kebarangkalian Stenosis Tulang Belakang Lumbar?

Sila berjumpa dengan doktor anda untuk maklumat lanjut.

Simptom-simptom

Apakah simptom-simptom Stenosis Tulang Belakang Lumbar?

Simptom-simptom yang biasanya dialami ialah:

Rasa kebas, lemah, kekejangan, atau sakit di bahagian kaki, tapak kaki atau punggung. Gejala ini menjadi bertambah teruk apabila anda berjalan, berdiri tegak atau menyandar ke belakang. Rasa sakit menjadi lega apabila anda duduk atau membongkok ke hadapan.

Kekakuan pada kaki dan peha.

Sakit di bahagian bawah belakang badan.

Dalam kes yang teruk, kehilangan kawalan usus dan pundi kencing.

Gejala-gejala boleh menjadi sangat teruk dalam satu masa dan boleh menjadi ringan di masa yang lain. Kebanyakan pesakit tidaklah sehingga menjadi kekurangan upaya. Malahan, ada yang tidak mengalami sebarang simptom langsung.

Mungkin ada gejala yang tidak disenaraikan di atas. Jika anda ada mengalami
 sebarang kebimbangan tentang simptom-simptom tersebut, sila berjumpa dengan doktor anda.

Bila saya harus berjumpa doktor?

Jika anda ada mengalami sebarang tanda atau simptom seperti yang disenaraikan di atas atau ada sebarang kemusykilan, sila rujuk doktor anda. Tubuh setiap orang bertindak secara berbeza. Apa yang terbaik adalah anda berunding dengan doktor anda apa yang terbaik untuk situasi yang sedang anda lalui.

Punca

Apakah punca Stenosis Tulang Belakang Lumbar?

Pertumbuhan tulang yang terlampau. Kerosakan yang terhasil dari osteoaritris ke atas tulang belakang anda boleh menyegerakan pembentukan taji tulang, di mana akan membentuk ke dalam saluran tulang belakang. Penyakit Paget, adalah penyakit tulang yang selalunya terjadi kepada orang dewasa, juga boleh menyebabkan pertumbuhan tulang belakang yang terlampau.

Herniasi cakera. Kusyen lembut yang bertindak sebagai penyerap hentakan di antara tulang belakang terdedah kepada kekeringan seiring dengan usia yang bertambah. Retak di luaran cakera boleh menyebabkan sebahagian dari bahan dalamannya yang lembut terkeluar dan memberi tekanan kepada saraf tunjang atau saraf.

Ligamen yang menebal. Tunjang yang utuh yang membantu memegang tulang belakang anda menjadi kaku dan tebal dari semasa ke semasa. Ligamen yang menebal ini boleh membonjol ke arah saluran tulang belakang.

Ketumbuhan. Ketumbuhan yang luar biasa boleh terjadi didalam saraf tunjang, didalam lapisan yang menyelaputi saraf tunjang atau di ruang antara saraf tunjang dan vertebra. Ini tidaklah selalu terjadi dan dapat dikenal pasti apabila melakukan pengimejan tulang belakang dengan MRI atau CT.

Kecederaan spina. Kemalangan kereta dan trauma lain boleh menyebabkan dislokasi dan kepatahan satu atau lebih vertebra. Tulang yang bergerak dari kepatahan spina boleh merosakkan kandungan saluran spina. Benjolan dari tisu sekeliling sejurus selepas pembedahan di belakang badan juga boleh memberi beban kepada saraf tunjang atau saraf lain.

Faktor-faktor Risiko

Apakah yang meningkatkan risiko saya kepada Stenosis Tulang Belakang Lumbar?

Kebanyakan orang yang menghidapi stenosis spina adalah mereka yang berumur lebih dari 50 tahun. Walaupon degenerasi boleh menyebabkan stenosis tulang belakang kepada golongan yang lebih muda, faktor penyebab lain juga perlu diambil kira. Ini adalah termasuk kemalangan, kecacatan tulang belakang sejak lahir seperti skoliosis, dan penyakit genetik yang melibatkan perkembangan tulang dan otot di seluruh badan. Pengimejan tulang belakang boleh membezakan punca-punca ini.

Diagnosis dan Rawatan

Maklumat yang diberikan bukan pengganti untuk sebarang nasihat perubatan. SILA berunding dengan doktor anda untuk maklumat lanjut.

Bagaimana pesakit Stenosis Tulang Belakang Lumbar didiagnosis?

Untuk mendiagnosis stenosis spina, doktor anda akan bertanyakan tentang sebarang tanda atau gejala, berbincang tetntang sejarah perubatan anda dan mengendalikan pemeriksaan fizikal. Doktor anda akan mengarahkan beberapa ujian pengimejan untuk mengenalpasti punca terhadap tanda atau gejala yang anda alami.

Ujian pengimejan.

X-ray. Apabila x-ray belakang badan dilakukan, ia boleh membantu mengenalpasti sebarang perubahan terhadap tulang anda, contohnya taji tulang yang boleh menyempitkan ruangan dalam saluran spina anda. Setiap x-ray melibatkan sedikit pendedahan kepada radiasi.

Imbasan Resonans Magnetik(MRI). MRI menggunakan magnet yang kuat dan gelombang radio untuk menghasilkan imej rentasan tulang belakang anda. Ujian ini boleh mengenal pasti kerosakan pada cakera dan ligamen anda serta kehadiran tumor. Yang paling penting, imbasan ini boleh menunjukkan yang manakah saraf di dalam saraf tunjang yang sedang ditekan.

CT atau mielogram CT.Jjika anda tidak boleh melakukan MRI, doktor anda akan mengesyorkan Tomografi Komputer (CT), sebuah ujian yang menggabungkan imej X-ray yang diambil daripada pelbagai sudut untuk menghasilkan imej yang terperinci, rentasan imej badan anda. Di dalam CT mielogram, imbasan CT dijalankan selepas pewarna kontras disuntik. Pewarna tersebut akan memberi garisan luar kepada saraf tunjang dan saraf lain, dan ia akan mendedahkan cakera yang terherniasi, taji tulang dan ketumbuhan.

Bagaimana pesakit Stenosis Tulang Belakang Lumbar dirawat?

Ia bergantung kepada lokasi terjadinya stenosis dan tahap keterukan tanda dan gejala yang anda alami.

Ubat-ubatan

Doktor anda mungkin akan memberi preskripsi:

Pelega kesakitan. Ubatan untuk sakit seperti ibuprofen (Advil, Motrin IB, dan lain-lain naproxen (Aleve, lain-lain) dan acetaminophen (Tylenol, lain-lain) mungkin boleh digunakan buat sementara waktu untuk melegakan ketidakselesaan stenosis spina. Ubatan ini selalunya dicadangkan untuk waktu yang singkat sahaja, kerana terdapat hanya sedikit sahaja bukti akan manfaatnya untuk jangka masa yang panjang.

Dos malam tricyclic antidepressi, seperti amitriptyline, boleh melegakan sakit yang kronik.

Ubat anti-sawan. Sesetengah ubat anti-sawan seperti gabapentin (Neurontin) dan pregabalin (Lyrica), digunakan untuk mengurangkan kesakitan yang disebabkan oleh saraf yang terjejas.

Ubatan yang mengandungi codeine seperti oxycodone (Oxycontin, Roxicodone) dan hydrocodone (Norco, Vicodin) mungkin berguna untuk kelegaan jangka masa pendek. Opiod juga mungkin boleh dipertimbangkan secara berjaga-jaga untuk rawatan jangka masa panjang. Tetapi ia membawa kepada risiko kesan sampingan yang serius, termasuklah membentuk menjadi kebiasaan.

Terapi fizikal

Selalunya mereka yang menghidapi stenosis spina menjadi kurang aktif, dalam usaha mereka mengurangkan rasa sakit. Tetapi ia akan membawa kepada kelemahan otot, yang akan menyebabkan kepada lebih kesakitan. Pakar terapi fizikal boleh mengajar anda senaman yang mungkin membantu:

Membina kekuatan dan ketahanan.

Mengekalkan fleksibiliti dan kestabilan tulang belakang anda.

Meningkatkan keseimbangan anda.

Cucukan steroid

Akar saraf anda boleh menjadi terganggu dan membengkak di tempat ia mendapat tekanan. Semasa mencucuk ubatan steroid (corticosteroid) ke dalam ruang di sekeliling kawasan perlanggaran tidak akan mengubati stenosis tersebut, tetapi ia mampu mengurangkan keradangan dan melegakan sedikit kesakitan.

Cucukan steroid tidaklah berkesan untuk semua orang. Dan cucukan steroid yang berulang boleh melemahkan tulang dan tisu penghubung di sekelilingnya, maka anda hanya boleh mendapat cucukan ini beberapa kali sahaja dalam masa setahun.

Prosedur dekompresi

Dengan prosedur ini, peralatan seperti jarum digunakan untuk membuang ligamen yang menebal di bahagian belakang tulang belakang untuk meningkatkan ruang saluran spina dan menghapuskan perlanggaran kepada akar saraf. Hanya pesakit yang mengalami stenosis tulang belakang lumbar dan ligamen menebal sahaja yang layak menjalani dekompresi jenis ini.

Prosedur ini dipanggil Percutaneous Image-guided Lumbar Decompression (PILD). Ia juga dipanggil sebagai Minimally Invasive Lumbar Decompression (MILD), tetapi untuk mengelakkan kekeliruan dengan prosedur pembedahan invasif dengan minima, doktor telah menggunakan terma PILD.

Oleh kerana PILD dilakukan tanpa ubat bius keseluruhan, ia boleh menjadi pilihan untuk sesetengah pesakit yang berisiko tinggi dengan sebarang pembedahan berbanding masalah perubatan yang lain.

Pembedahan

Pembedahan boleh diambil kira jika rawatan lain tidak membantu atau anda tidak berupaya dengan simptom yang dialami. Matlamat pembedahan ini adalah termasuk melegakan tekanan ke atas saraf tunjang atau akar saraf dengan cara mewujudkan lebih ruang di dalam saluran spina. Pembedahan untuk dekompresi kawasan yang mengalami stenosis adalah cara yang terbaik untuk menyelesaikan gejala stenosis spina.

Kajian menunjukkan pembedahan tulang belakang boleh membawa kepada hanya beberapa komplikasi apabila dilakukan oleh pakar bedah yang berpengalaman tinggi. Jangan teragak-agak untuk bertanya tentang kepakaran pakar bedah anda melakukan pembedahan stenosis spina ini. Jika anda mengalami sebarang kemusykilan, sila dapatkan pendapat dari pihak kedua.

Contoh prosedur pembedahan untuk merawat stenosis spina termasuklah:

Prosedur yang membuang bahagian belakang (lamina) vertebra yang terlibat. Laminektomi kadangkala dipanggil sebagai pembedahan dikompresi kerana ia melegakan tekanan ke atas saraf dengan mewujudkan ruang di sekelilingnya.

Dalam beberapa kes, vertebra mungkin perlu disambung kepada vertebra yang lain dengan alatan besi dan cantuman tulang  untuk mengekalkan keutuhan tulang belakang.

Prosedur ini hanya membuang sebahagian lamina sahaja, selalunya dengan cara mengukir lubang yang cukup untuk melegakan tekanan ke tempat yang sepatutnya.

Prosedur ini dijalankan hanya ke atas vertebra di bahagian leher sahaja iaitu cervikal. Ia membuka ruang didalam saluran spina dengan mewujudkan sesiku pada lamina. Alatan besi menghubungkan jarak pada bahagian yang terbuka.

Pembedahan invasif secara minima. Pendekatan ini adalah untuk membuang tulang atau lamina yang dapat mengurangkan kerosakan kepada tisu sihat di sekelilingnya. Ini dapat mengurangkan keperluan untuk melakukan proses penyambungan.

Walaupun proses penyambungan adalah berguna untuk menstabilkan tulang belakang dan mengurangkan kesakitan, dengan mengelakkannya ia mampu mengurangkan risiko seperti sakit selepas pembedahan dan keradangan dan penyakit di bahagian tulang belakang yang lain, selain dari dapat mengurangkan keperluan penyambungan spina, prosedur pendekatan pembedahan dengan invasif secara minima membuktikan proses penyembuhan yang singkat.

Dalam kebanyakan kes, pembedahan mewujudkan ruang ini membantu mengurangkan gejala stenosis tulang belakang. Tetapi tidak buat sesetengah yang lainnya, gejala masih berlaku atau menjadi semakin teruk selepas pembedahan. Antara risiko pembedahan yang lainnya ialah termasuk jangkitan, kecederaan di bahagian lapisan yang menyelaputi saraf tunjang, darah beku di salur darah kaki dan kemerosotan neurologi.

Rawatan yang berpotensi pada masa hadapan

Beberapa percubaan klinikal sedang dijalankan untuk menguji kegunaan sel induk dalam merawat penyakit degenerasi tulang belakang, ia satu pendekatan yang kadangkala dipanggil sebagai perubatan regenerasi. Percubaan perubatan genom juga ada dijalankan, di mana mungkin akan menghasilkan terapi baru genetik untuk stenosis tulang belakang.

Perubatan alternatif

Perubatan integrasi dan terapi alternatif boleh juga digunakan bersama rawatan konvensional untuk membantu menangani kesakitan stenosis tulang belakang.  Antaranya ialah:

Terapi urutan.

Rawatan chiropractic.

akupunktur.

Perubahan gaya hidup & rawatan sampingan

Apakah perubahan gaya hidup dan rawatan sampingan yang boleh saya ambil untuk menangani Stenosis Tulang Belakang Lumbar?

Cubalah ubat pelega kesakitan. Ubatan yang boleh dibeli di farmasi seperti aspirin, ibuprofen (Advil, Motrin IB, lain-lain) naproxen (Aleve, lain-lain) dan acetaminophen (Tylenol, lain-lain) yang boleh mengurangkan rasa sakit dan keradangan.

Menuam pek panas atau sejuk. Sesetengah gejala stenosis tulang belakang boleh dilegakan dengan cara menuam haba atau ais di bahagian leher anda.

Mengekalkan berat badan seimbang. Sasarkan untuk mengekalkan berat badan seimbang. Jika berat badan anda berlebihan atau obes, doktor anda akan menasihati anda untuk menurunkan berat badan. Dengan cara menurunkan berat badan berlebihan mampu mengurangkan kesakitan dengan cara mengangkat sedikit tekanan daripada belakang badan anda, terutamanya di bahagian lumbar.

Latihan membongkok, meregang dan menguatkan mampu memberi ruang kepada tulang belakang anda. Sila minta nasihat dari pakar terapi fizikal anda tentang senaman yang selamat untuk dilakukan di rumah.

Gunakan tongkat atau pemapah. Selain dari memberi kestabilan, alatan ini dapat membantu anda mengurangkan kesakitan dengan mengizinkan anda membongkok sedikit ke hadapan semasa berjalan.

Sekiranya anda mempunyai sebarang pertanyaan, sila berunding dengan doktor bagi memahami rawatan terbaik untuk anda.


Inilah Kos Sebenar Membesarkan Seorang Anak Di Malaysia, Pasti Anda TERKEJUT!

Berdasarkan data dari Numbeo.com, Malaysia masih lagi dikategorikan sebagai antara negara yang memiliki kos sara hidup terendah di dunia.

Jika anda tinggal di ibu negara Kuala Lumpur, kos sara hidup di sini berada pada ranking ke-222 daripada keseluruhan 354 buah bandar dalam indeks Numbeo.com.

Walau bagaimanapun
 bagi mereka yang berkeluarga ramai
, semestinya kos yang diperlukan akan menjadi lebih besar.

Tambahan lagi, jika seseorang individu tersebut memiliki pendapatan yang tidak seberapa setiap bulan.

Secara realitinya, kos bagi membesarkan seorang anak di Malaysia bukanlah satu kos yang kecil.

Kami kongsikan di bawah ini berkenaan dapatan kajian anggaran kos membesarkan seorang anak di Malaysia daripada bermulanya fasa kehamilan sehinggalah anak tersebut mencapai umur sekurang-kurangnya 23 tahun.

Jika anda melihat kepada infografik di atas, kami telah memberikan anggaran jumlah terendah keseluruhan kos yang diperlukan untuk
anda membesarkan seorang anak
.

Kami memberikan dua pilihan anggaran kos, sama ada anda memilih untuk menggunakan kemudahan kerajaan yang bersubsidi atau memilih menggunakan perkhidmatan swasta.

Kehamilan dan keperluan bayi

Kos kehamilan yang diperlukan antara kedua-dua fasiliti kerajaan dan swasta sememangnya mempunyai perbezaan yang agak besar.

Jika anda mendaftarkan diri di klinik atau hospital kerajaan, anda hanya memerlukan kos sekitar RM200 hingga RM300 sahaja termasuklah caj wad harian.

Manakala bagi hospital atau pusat perubatan swasta, anda boleh mendapatkan perkhidmatan serendah RM4,000 sehingga RM20,000 bergantung kepada jenis hospital dan pilihan pakej anda.

Umum mengetahui bermula 1 Januari 2020,
kerajaan mewajibkan penggunaan kerusi bayi dalam kereta
 bagi meminimumkan kadar kecederaan dan kematian bayi dan kanak-kanak akibat impak kemalangan.

Oleh itu, kami telah memasukkan harga kerusi bayi ini sebagai antara kos wajib yang perlu dibelanjakan oleh golongan ibu bapa atau penjaga untuk anak-anak mereka.

RM150 adalah anggaran terendah yang kami berikan kerana kami tidak mahu mencadangkan kerusi bayi yang lebih murah daripada harga tersebut.

Soal keselamatan kanak-kanak adalah sesuatu yang tidak boleh dikompromi,
kerusi bayi yang terlalu murah belum tentu selamat digunakan!

Kos persekolahan kanak-kanak

Bagi ibu bapa yang memilih untuk menghantar anak mereka ke sekolah-sekolah
milik kerajaan, yuran yang dikenakan untuk tempoh setahun pembelajaran boleh dikatakan agak rendah.

Walau bagaimanapun, kos bagi mempersiapkan anak ke sekolah seperti alat tulis, buku-buku, uniform sekolah, dan belanja harian, perlu diambil kira.

Manakala bagi sekolah-sekolah milikan swasta sama ada sekolah rendah atau menengah, kos tahunan akan meningkat sekali ganda daripada kos keseluruhan tahunan sekolah kerajaan.

Ini kerana, anda perlu membuat pembayaran kos operasi sekolah tersebut dan pelbagai jenis yuran-yuran lain yang tidak terdapat di sekola kerajaan.

Cadangan bagi mereka yang ingin mengurangkan kos

Terdapat beberapa perkara yang mungkin anda boleh ikuti bagi mengurangkan beban kos yang perlu ditanggung dalam membesarkan anak anda.

Antaranya adalah:

Bagi kelengkapan bayi seperti
baby walker
 dan
buaian bayi
, anda mungkin boleh mendapatkannya melalui pembelian secara
second-hand
 atau meminjamnya daripada saudara mara anda sendiri

Bagi mereka yang tinggal di kawasan Perumahan Awam (PA) atau Projek Perumahan Rakyat (PPR) milik Dewan Bandaraya Kuala Lumpur (DBKL), anda boleh menggunakan perkhidmatan bas sekolah percuma yang disediakan oleh DBKL

Selain itu, bagi anak-anak yang kerap menggunakan perkhidmatan LRT, MRT atau mana-mana kemudahan pengangkutan awam yang diselia oleh RapidKL, anda boleh memohon Pas Pelajar untuk kegunaan anak anda

Bagi anak anda yang melanjutkan pengajian ke peringkat yang lebih tinggi, pilihlah pusat pengajian yang menyediakan kemudahan biasiswa dan pinjaman pelajaran seperti pinjaman Perbadanan Tabung Pendidikan Tinggi Negara (PTPTN)

Bagi mereka yang tinggal di kawasan bandar dan pinggir bandar
, kos yang diperlukan sememangnya lebih tinggi berbanding di kawasan luar bandar.

Namun, kerajaan juga menyediakan beberapa inisiatif tertentu terutamanya kepada golongan bersasar seperti B40 dan M40 bagi mengurangkan beban tanggungan menyara keluarga.

Gunakan kesempatan ini secara maksimum kerana kemudahan dan inisiatif yang diberikan ini sememangnya untuk kesejahteraan rakyat.

Rajinkan bertanya kepada petugas-petugas di jabatan-jabatan atau pusat perkhidmatan kerajaan bagi mendapatkan maklumat berkenaan inisiatif semasa yang disediakan oleh kerajaan.


Penjagaan Kulit Yang Sihat Tidak Lengkap Tanpa Sabun Mandi, Pelembap Kulit Dan Pelindung Matahari Yang Tepat, Ini Sebabnya!

Kulit merupakan organ badan yang terbesar, namun hampir 64% individu masih tidak sedar akan kepentingan penjagaan kulit badan. Rata-rata hanya menumpukan perhatian pada penjagaan kulit muka daripada kulit badan, hingga tidak menyedari kepentingan
sabun mandi untuk kulit kering dan gatal
 mahupun
pelembap kulit badan
.

Hal ini didorong oleh ketiadaan produk yang sesuai untuk digunakan seluruh badan dan muka, maka tidak hairanlah mengapa ramai keliru dan tidak tahu tentang
cara terbaik untuk menjaga kesihatan kulit
 agar ia kekal lembap dan sihat. Malah, apa yang lebih merungsingkan adalah ketidakpastian produk manakah yang sesuai dengan
jenis kulit masing-masing.
1

Bukan itu sahaja, terlalu ramai yang mencari cara memutihkan kulit badan sehingga terlupa mengenai kepentingan menjaga kelembapan kulit. Dengan penggunaan produk seperti sabun, pencuci muka, pelembap dan losyen yang betul, kulit bukan sahaja akan bertambah sihat dan berseri, malah ia juga boleh membuatkan
kulit badan tampak lebih putih dan cantik.

Tetapi, mengapakah penggunaan
 sabun mandi untuk kulit kering dan gatal
 dan
pelembap kulit badan
 sangat penting untuk kulit yang sihat lagi berseri? Mari ikuti penerangan kami dalam artikel di bawah.

Untuk mendapatkan lebih banyak info tentang Kesihatan Kulit, sila dapatkannya
di sini
.

Kepentingan Produk
Pelembap Kulit Badan
 Dan
Sabun Mandi Untuk Kulit Kering Dan Gatal

Tahukah anda,
kulit yang kering lebih cenderung untuk merekah dan mengelupas
?
2

Jika dibiarkan tanpa sebarang langkah penjagaan yang tepat, besar kemungkinan kulit akan menjadi terlalu sensitif, kemerah-merahan, gatal dan rosak.

Kulit badan bertanggungjawab menyingkirkan toksin dari badan, meregulasi suhu dan bertindak sebagai penghalang semula jadi badan daripada anasir luar.
3

Disebabkan itulah, rutin penjagaan diri yang lengkap sangat penting untuk memastikan kulit sentiasa sihat.

Penggunaan
sabun mandi untuk kulit kering dan gatal
,
pelembap kulit badan
, pencuci muka yang turut bersesuaian untuk digunakan pada kulit badan, losyen pelembap dan
pelindung daripada sinaran matahari
 merupakan antara regimen penjagaan kulit yang amat bermanfaat untuk kulit yang sihat.
4

Bagi mengelak kecenderungan masalah kulit sensitif, kemerah-merahan, gatal dan rosak, individu digalakkan untuk memilih pelembab kulit badan yang bebas pewangi, bukan komodogenik dan diuji oleh ahli dermatologi untuk pastikan ia selamat pada kulit.

Produk yang
mengandungi vitamin tertentu
 seperti vitamin B5
5

yang dapat memastikan kulit kekal lembap, bersih dan lembut sepanjang hari merupakan satu bonus.

Sabun mandi untuk kulit kering dan gatal
 dan
pelembap kulit badan
 amat berkesan dalam mengunci kelembapan pada seluruh badan, dan mempercepatkan proses pemulihan kulit.

Baca juga:

Pelembap: Pilihan untuk Kulit yang Lebih Lembut

Tip Memilih Pelembap untuk Kulit Berminyak

5 Produk Terbaik Untuk Melembapkan Kulit Anda Tanpa Mengeringkannya

Jika anda masih tercari-cari
 pelembap kulit badan
 atau
 sabun mandi untuk kulit kering dan gatal
yang bersesuaian dengan kulit anda, malah membantu kulit sentiasa lembap dan sihat, di sini kami memudahkan kerja anda dengan menyenaraikan 5 produk terbaik untuk kesihatan kulit anda secara keseluruhan.

1. Skin Cleanser

Dapatkan dan gunakan sabun mandi yang berupaya untuk membersih sambil menghidrat secara aktif, tanpa menghakis pelindung semula jadi kulit. Produk dengan formulasi yang
bebas sabun dan bebas pewangi
 amat bersesuaian untuk digunakan sebagai
sabun mandi untuk kulit kering dan gatal
, malah juga sebagai
pelembap kulit badan
.

Gunakan
skin cleanser
 dengan formulasi pH yang seimbang tanpa rensangan amat sesuai untuk digunakan pada semua jenis kulit, sama ada kulit kering, berminyak, kombinasi mahupun kulit sensitif.

2. Body Wash

Jika anda salah seorang individu yang
mempunyai kulit badan kering
 yang terlalu sensitif sehingga boleh menyebabkan
masalah gatal-gatal
,
Penggunaan
Body Wash
 khusus untuk kulit sensitif ialah jalan penyelesaian yang paling berkesan dan harus digunakan sebagai sabun mandi untuk kulit kering dan gatal. Dapatkan produk yang terbukti secara klinikal kerana ia mampu membantu mengekalkan kelembapan kulit badan sepanjang hari!

Produk dengan
formulasi yang lembut, bebas sabun, pewangi, paraben dan steroid
 amat sesuai digunakan oleh setiap lapisan usia, terutamanya buat mereka yang mempunyai kulit sensitif.

3. Body Moisturizer

Selain daripada penggunaan sabun mandi untuk kulit kering dan gatal, langkah penjagaan untuk mengekalkan kelembapan kulit badan tidak lengkap tanpa penggunaan
pelembap kulit badan
, lebih-lebih lagi buat individu yang menghadapi masalah kulit kering.

Pelembap yang baik bukan sahaja
dapat memastikan kulit kekal hidrat
, malah ia juga dapat mengunci lembapan pada kulit supaya ia kekal tahan lebih lama.

4. Sunblock dengan SPF 50+

Dalam menjaga kesihatan kulit badan, ramai yang terlepas pandang tentang
kepentingan penggunaan losyen pelindung matahari
. Hakikatnya, losyen pelindung matahari bukan sahaja berkesan untuk meratakan warna kulit badan, malah ia juga dapat memastikan kulit individu sentiasa terlindung daripada sinaran matahari yang mampu
mengurangkan risiko kanser kulit
.
6

Losyen pelindung matahari dengan
SPF 50+
adalah pilihan tepat untuk memberi perlindungan menyeluruh terhadapan sinaran UV.
Sunblock
 dengan tekstur yang mudah diserap apabila disapu di kulit amat ideal untuk digunakan pada kulit wajah dan badan.

Jangan lupa untuk
sentiasa menyapu losyen pelindung matahari
 dengan kerap sebanyak beberapa kali untuk mengekalkan perlindungan, terutamanya selepas bersukan atau berenang kerana keadaan kulit yang berpeluh, mahupun selepas mengelap badan.

5. Moisturising Cream

Seperti yang diterangkan di atas, ketiadaan produk yang sesuai untuk digunakan pada seluruh badan dan muka telah mengakibatkan kekeliruan buat ramai individu untuk mencari cara terbaik untuk
menjaga kesihatan kulit
 agar ia kekal lembap dan sihat.

Pilihan bijak yang boleh dibuat pengguna yang menghadapi masalah ini adalah dengan memilih pelembap kulit
yang bertindak bukan sahaja sebagai pelembap wajah, malah juga buat badan yang terbukti amat ideal untuk seisi keluarga.

Produk yang mengandungi formula emolien dan humektan merupakan
pelembap kulit badan
 yang berkesan dalam memastikan
kulit mendapat hidrasi yang berpanjangan
, malah membantu kulit menjadi lebih halus, lembut dan sihat.

Semoga penerangan ini dapat membantu para pembaca di Hello Doktor untuk mula mengambil langkah yang tepat dalam menumpukan perhatian pada penjagaan kulit badan untuk memperoleh kulit badan yang lebih sihat, lembap dan berseri.


Selesema Burung

Selesema burung adalah sejenis
influenza
 atau flu yang berpunca daripada virus influenza jenis A (H5N1). Daripada namanya, ia menjejaskan burung seperti ayam, itik dan angsa termasuk telur. Walaupun berlaku dalam kalangan binatang, ia masih boleh berjangkit kepada manusia, tetapi jarang berlaku.

Malaysia telah mengalami beberapa kali wabak (
outbreak
) seperti laporan di dalam
Asia Pacific Environmental and Occupational Health Journal
 iaitu pada tahun 2004, 2006, 2007 dan terbaru 2017. Namun sehingga kini, tiada kes dalam kalangan manusia dilaporkan di Malaysia.

Bagaimana manusia boleh mendapat virus ini

Virus boleh tersebar melalui sentuhan dengan unggas yang dijangkiti.

Gambar ihsan daripada Centers for Disease Control and Prevention (CDC)

Walau bagaimanapun, tidak semua unggas menunjukkan tanda atau simptom. Sebahagiannya sihat seperti biasa walaupun dijangkiti virus. Simptom-simptom berikut mungkin boleh ditemui pada ayam:

Bengkak pada jambul ayam.

Hidung berair.

Kurang bertelur.

Batuk dan bersin.

Kurang tenaga dan selera makan.

Jalan tidak stabil.

Mati secara tiba-tiba dan melibatkan banyak ayam.

Apakah simptom yang dialami oleh manusia?

Selesema burung adalah penyakit yang serius. Ia mempunyai kadar komplikasi dan kematian yang tinggi, meskipun bilangan kes dalam kalangan manusia adalah tidak banyak. Berbeza dengan virus influenza yang biasa menjangkiti manusia, H5N1 dan juga H7N9 adalah virus yang baru (novel) bagi badan manusia. Jadi, sistem ketahanan badan tidak dapat melawannya dengan baik.

Antara simptom yang mungkin berlaku:

Mata merah (konjunktivitis).

Simptom-simptom flu biasa (demam, batuk, sakit kepala, sakit otot dan sendi)

Mual dan muntah.

Sakit perut, cirit-birit atau najis berdarah.

Tanda-tanda jangkitan paru-paru (nafas pendek, susah bernafas, demam, batuk).

Hilang kewarasan atau sawan.

Apa yang perlu dilakukan?

Jika anda mengesyaki bahawa haiwan ternakan anda mungkin dijangkiti selesema burung atau berlaku kematian yang banyak secara tiba-tiba, cuba lakukan langkah-langkah berikut:

Elakkan daripada menghampiri ayam atau haiwan ternakan anda.

Gunakan topeng muka, sebaiknya jenis N95 untuk mengelakkan jangkitan.

Laporkan kepada Pejabat Kesihatan Daerah terdekat.

Dapatkan pemeriksaan kesihatan di klinik.

Jangkitan hanya dapat disahkan melalui ujian makmal khusus. Langkah pencegahan yang boleh dilakukan termasuk menjaga kebersihan diri dan reban burung dan peka terhadap kesihatan haiwan ternakan. Walaupun vaksin untuk influenza boleh didapatkan, ia tidak tersedia untuk selesema burung.


5 Tempat Yang Selalu Alami Kekeringan Ketika Berpuasa Dan Cara Terbaik Untuk Elakkannya

Kulit badan kering
 ketika berpuasa? Jangan risau,
kulit kering
 ketika berpuasa merupakan sesuatu yang lazim. Ramai yang alami masalah ini terutamanya pada bulan Ramadan.

Tetapi,
mengapakah kulit menjadi kering
? Kondisi ini berlaku apabila badan tidak dapat mengekalkan kelembapan yang secukupnya pada kulit.

Ada banyak perkara yang boleh menyebabkan
kulit kekeringan
, antaranya adalah usia,
penggunaan produk penjagaan kulit
 yang tidak sesuai dan penyakit tertentu.

Selain itu, cuaca panas dan tidak minum air dengan cukup juga boleh menjadi punca kepada
kulit badan kering
. Kedua-dua faktor ini menjadi penyebab ramai yang mengalami masalah
kulit badan kering
 ketika berpuasa.

Mungkin anda tidak tahu, ada beberapa bahagian badan yang lebih cenderung untuk mengalami kekeringan dan ada beberapa cara yang boleh anda lakukan untuk elakkan
kulit kering
 dan mengelupas.

5 tempat yang lazim alami kekeringan, terutamanya ketika puasa!

Cuba perhatikan siku, lutut, tapak tangan dan tapak kaki anda. Adakah kawasan tersebut nampak kering, mengelupas dan merekah?

Jika ya, kulit anda sebenarnya sedang alami kekeringan dan tidak mendapat lembapan yang secukupnya!

Pada bulan Ramadan ini,
kekurangan air merupakan satu kelaziman
. Namun, itu tidak bermaksud anda patut membiarkan masalah
kulit badan kering
tanpa mengambil inisiatif yang sepatutnya!

Mari lihat kawasan badan manakah yang mudah kering dan gatal ketika berpuasa. Pada masa yang sama, ketahui juga cara yang terbaik untuk mengelakkan kulit di kawasan tersebut terus kering dan tidak bermaya!

1.
Siku mengelupas

Siku kering dan mengelupas merupakan satu masalah biasa
. Disebabkan cuaca di negara kita yang agak panas, kawasan yang terdedah kepada cahaya matahari seperti siku amat mudah untuk menjadi kering.

Selain itu, siku yang mengelupas juga boleh
berlaku disebabkan oleh iritasi
, geseran dan juga kurangnya hidrasi
.

Siku kita bergesel dengan pelbagai permukaan sepanjang hari seperti baju, meja dan kadangkala dinding. Jadi, tidak hairanlah jika kulit di sekitar siku mudah merekah dan mengelupas.

Kulit kering
 di sekitar siku boleh menjejaskan kecantikan di bahagian siku, terutamanya kepada anda yang gemar memakai baju berlengan pendek.

2.
Kulit kering
 di sekitar lutut

Sama seperti siku, bahagian lutut juga sering dikaitkan dengan masalah
kulit kering
 dan mempunyai ciri kecantikan yang harus dipelihara.

Pasti ramai yang tertanya-tanya, mengapa kulit pada kawasan lutut dan siku mudah mengelupas?

Untuk pengetahuan anda,
lutut dan siku adalah sejenis sendi
. Jadi, kulit di kawasan ini lebih tebal dan tidak mempunyai kelenjar minyak. Oleh sebab itu, ia lebih mudah kering berbanding kawasan kulit yang lain
.

Pada bulan Ramadan ini, kebanyakan orang
tidak minum air dengan mencukupi.
 Jadi, kulit lebih terdedah kepada masalah kekeringan dan kegatalan.

Baca juga:

Bukan Sebab Kulit Kering Saja, Ada 5 Punca Utama Kulit Kaki Mengelupas!

Kulit Kaki Tidak Cantik Macam Dulu? Cuba Tip Merawat Kulit Merekah Ini, Dapat Balik Kaki Menawan!

3.
Tapak tangan

Tapak tangan selalu kering
? Walaupun kondisi ini tidak berbahaya, ia boleh mendatangkan ketidakselesaan ketika melakukan kerja harian.

Kebiasaannya,
kulit kekeringan
 pada kawasan tapak tangan berlaku disebabkan faktor persekitaran. Cuaca panas,
terlalu kerap membasuh tangan
, melakukan kerja berat dan juga penyakit tertentu boleh menyebabkan
kulit badan kering
 dan mengelupas
 terutamanya ketika berpuasa.

Tapak tangan yang kering boleh menyebabkan struktur kulit menjadi kasar dan ia dapat dirasai oleh rakan atau ahli keluarga apabila kita bersalaman atau menyentuh mereka.

4.
Tapak kaki

Tidak seperti tapak tangan,
kulit kekeringan
 pada
kawasan tapak kaki pula sering diabaikan.

Tahukah anda, kaki yang merekah dan mengelupas boleh menjadi sesuatu yang serius jika tidak ditangani secepat mungkin?

Kulit kering
 pada tapak kaki yang diabaikan akan menyebabkan lapisan kulit mati berkumpul pada bahagian tertentu sekali gus mengakibatkan bahagian tersebut menjadi keras dan tebal.

Keadan ini boleh menjejaskan fungsi tapak kaki dan
mengakibatkan postur badan berubah.

5.
Kulit badan kering
 di kawasan puting

Bagi wanita pula, kawasan seperti
puting payudara sangat sensitif
 dan mudah menjadi kering.

Terdapat banyak perkara yang boleh menyebabkan iritasi pada kawasan puting. Sebagai contoh, iritasi ini boleh disebabkan oleh
kulit yang kering
, geseran, kehamilan atau menyusukan anak
.

Masalah puting gatal dan mengelupas jarang sekali menjadi tanda penyakit yang lebih serius dan boleh diatasi dengan mudah.

Selalunya, wanita yang jarang minum air atau
sensitif terhadap sabun
 akan mengalami gatal-gatal pada kawasan puting.

Pemilihan baju yang longgar dan tidak melekap pada badan untuk mengelakkan geseran adalah antara jalan penyelesaian bagi menggalakkan peredaran udara.

Cara terbaik untuk elakkan
kulit badan kering

Masalah kulit badan kering dapat diatasi dengan penggunaan pembersih dan pelembap kulit yang sesuai.

Pemilihan pembersih kulit yang bebas sabun dan berbuih sederhana boleh membantu membersih, melembap dan melegakan kulit kekeringan serta gatal
.

Pembersih kulit jenis ini tidak menyebabkan alahan atau bersifat hipoalergenik.

Selain itu, pembersih kulit yang
mengandungi aloe vera
 dan vitamin B5 dapat mengekalkan kelembapan pada kulit badan sepanjang hari. Ia membersih kulit secara lembut tanpa menghakis minyak semula jadi pada kulit sambil mengekalkan kelembapan pada kulit. Produk jenis ini sesuai untuk semua jenis kulit termasuk kulit sensitif.

Penggunaan pembersih kulit semata-mata adalah tidak cukup dan harus dipadankan dengan
penggunaan pelembap kulit.

Pemilihan pelembap kulit yang bebas pewangi, paraben dan steroid dapat membantu meningkatkan kelembapan kulit dan memulihkan lapisan pelindung semula jadi kulit.

Jika anda inginkan kulit yang nampak lebih segar pula, pilih produk yang mengandungi seramida, sejenis bahan kimia yang dapat membantu mengekalkan kelembapan, menguatkan lapisan perlindungan kulit dan memastikannya kekal anjal.

Bukan itu sahaja, seramida juga mampu ‘mengunci’
lembapan pada kulit
 dan mengelakkan masalah kulit badan kering serta iritasi.

Gunakan pembersih kulit dan pelembap kulit sekurang-kurangnya dua kali sehari, lebih-lebih lagi ketika berpuasa. Selamat mencuba!

Sihat berseri, Syawal menanti! Dapatkan
Cetaphil PRO AD Derma Skin Restoring Body Wash
,
Cetaphil PRO AD Derma Skin Restoring Body Moisturizer
,
Cetaphil Gentle Skin Cleanser
 dan
Cetaphil Moisturising Cream
  di
Shopee
 atau
Lazada
 sekarang supaya kulit lebih sihat dan berseri menjelang raya.


Risau Tengok Darah Period Berketul, Menjalar-jalar Pula Tu! Normal @ Tanda Penyakit?

Sekiranya anda tidak pernah mengalami darah
period
 berketul,
cair dan berlendir pada kitaran haid sebelumnya
, tekstur asing ini mungkin membingungkan, atau bahkan menggerunkan untuk dilihat pertama kalinya.

Tetapi sebenarnya, anda tidak perlu risau! Tarik nafas sedalam-dalamnya dan bertenang…

Darah
period
 berketul dan menjalar seakan tali sebenarnya sangat normal dan berlaku pada ramai wanita ketika menstruasi!

Malahan, darah haid sememangnya cenderung untuk kadangkala bergumpal, melekit, atau menjadi agak cair, bergantung pada situasi wanita semasa datang bulan.

Sekiranya hal ini masih membuatkan anda bingung dan takut, ikuti kupasan ini sampai ke penghujung kerana penulis bakal mengupas perihal darah
period
 berketul dan menjalar dengan lebih lanjut!

Untuk mendapatkan lebih banyak info tentang Kesihatan Wanita, sila dapatkannya
di sini.

Apa penentu konsistensi darah haid anda?

Dalam kebanyakan kes, ia hanyalah darah yang terkumpul di rahim anda sebelum meninggalkan badan melalui faraj.

Selain itu,
darah cenderung untuk teroksidasi di dalam rahim
 apabila anda tidak bergerak buat jangka masa panjang (misalnya, tidur).

Ini menjadi sebab mengapa darah
period
berketul dan menjalar muncul dengan warna-warna seperti merah gelap mahupun coklat.

Jika kita fikir-fikirkan, apa lagi yang dilakukan darah apabila tidak bergerak? Ya, ia akan bergumpal!

Oleh itu, dengan kata lain; darah haid yang menjalar juga dikategorikan sebagai jenis gumpalan darah yang cukup normal untuk terbentuk ketika datang bulan.

Suka untuk penulis ingatkan juga, haid anda merujuk pada hari-hari pertama setiap kitaran haid, apabila lapisan rahim digugurkan oleh badan melalui faraj.

Di samping itu, darah
period
 adalah campuran lapisan rahim, darah, dan cairan faraj.

Hari pertama atau kedua haid anda cenderung untuk menjadi
hari-hari pendarahan yang paling berat.

Tempoh ini juga merupakan hari-hari yang membuatkan anda lebih cenderung untuk alami konsistensi darah yang berbeza.

#1 Darah haid menjalar seakan tali

Darah yang panjang menjalar dengan konsistensi yang melekit dan cair boleh menjadi sangat pekat dengan lapisan rahim yang badan anda gugurkan.

Konsistensi dan bentuk darah ini biasanya berwarna gelap atau merah terang.

#2 Darah
period
 berketul

Semasa haid sedang berlangsung, anda mungkin bakal melihat tekstur darah seakan jeli atau
dipecah menjadi 1 gumpalan tebal.

Hal ini biasanya diakibatkan oleh pembekuan darah yang bergerak di dalam badan anda dan cukup normal untuk berlaku dalam mana-mana tempoh bahagian haid.

Pun begitu, gumpalan darah ini mungkin akan dilihat dengan lebih kerap pada hari-hari di hujung aliran haid.

Selain itu, gumpalan darah ini mungkin berwarna merah terang, merah gelap, atau coklat.

#3 Darah haid yang cair

Menuju ke penghujung kitaran
period
, darah haid anda mungkin akan mula kelihatan berair dan tipis. Ia juga boleh menjadi lebih gelap apabila darah mula mengoksidasi.

Perlu juga anda tahu, darah yang berwarna merah terang dan berair boleh menjadi indikasi darah yang datang langsung dari rahim
(menunjukkan kecederaan atau keguguran)!

Dapatkan rawatan perubatan segera sekiranya anda melihat petanda ini, terutamanya jika anda sedang hamil, okey?

Bagaimana pula dengan gumpalan darah yang besar ketika haid?

Jika saiz darah
period
 berketul dialami lebih besar dan berlaku dengan lebih kerap, ini mungkin petanda masalah kesihatan yang memerlukan perhatian!

Ia boleh menjadi gejala kepada:

Penyakit tiroid

Kekurangan vitamin K

Fibroid rahim, pertumbuhan otot yang melapisi dinding rahim

Adenomiosis, kondisi yang melibatkan pengumpulan tisu di rahim

Gangguan pendarahan

Komplikasi daripada alat intrauterin (IUD)

Sindrom ovari polisistik (PCOS), kondisi hormon yang memicu sista dan pembengkakan pada ovari

Endometriosis, tisu endometrium tumbuh di luar rahim

Polip yang kecil, pertumbuhan benigna pada lapisan rahim

Kanser endometrium, memicu tumor ganas pada organ pembiakan

Sila jumpa doktor apabila…

Setiap wanita mempunyai kitaran haid bulanan yang unik dan berbeza.

Bahkan, haid anda mungkin berbeza pada setiap kitaran, sama ada tempoh ia berlangsung, pendarahan berat/ringan, tekstur, bentuk mahupun konsistensinya.

Namun, jika berlaku perubahan yang berpanjangan dan ketara dalam kitaran haid anda, dapatkan khidmat nasihat doktor bertauliah.

Tambahan itu, kenal pasti juga sekiranya anda mengalami simptom seperti berikut:

Peningkatan kekejangan semasa haid.

Keputihan berair yang berwarna merah atau kelabu terang.

Mudah lebam, kelesuan atau sesak nafas, kesemuanya dapat menunjukkan petanda anemia.

Rasa sakit atau alami pendarahan semasa atau selepas bersetubuh.

Gumpalan darah haid yang kelihatan kian membesar.

Tuala wanita sentiasa penuh, hingga menyebabkan bocor dan perlu ditukar pada setiap jam.

Pendarahan haid berat yang meningkat atau berterusan selepas 7 hari (
menometrorrhagia
).

Kesimpulan

Darah
period
 berketul, menjalar dan melekit adalah cukup normal untuk berlaku sepanjang berlangsungnya haid anda.

Oleh itu, jika anda secara tiba-tiba melihat ketulan-ketulan atau darah yang panjang seakan tali semasa datang bulan, jangan panik!

Tetapi, jika berlaku perubahan yang ketara pada kitaran bulanan, merangkumi pendarahan berat berserta gumpalan darah yang banyak, segera rujuk doktor mengenai kemungkinan penyakit lain yang anda tidak sedari.


Dilema Ibu Alami Period Tak Teratur Selepas Bersalin, Normal Ke?

Meskipun tidak semua orang alaminya, masalah
period
 tak teratur selepas bersalin itu bukan satu perkara yang asing lagi buat wanita dan ia telah menjadi satu persoalan pada mereka.

Kebanyakan daripada mereka itu pula langsung tidak pernah
mengalami sebarang masalah berkenaan dengan haid
 namun ia baru sahaja muncul sejurus selepas melahirkan anak.

Persoalannya, adakah ia normal? Jom teruskan baca artikel ini untuk tahu dengan lebih lanjut lagi!

Bila haid pertama lepas ibu hamil bersalin?

Untuk pengetahuan anda semua, seorang wanita yang sedang mengandung itu tidak akan datang bulan sepanjang tempoh 9 bulan kehamilan sehingga selepas mereka bersalin.

Apa yang bakal jadi tanda tanya adalah bila
period
 akan datang selepas bersalin? Sebenarnya, tiada tempoh yang spesifik untuk seorang ibu hamil lepas bersalin itu akan mula datang haid semula.

Ini kerana
 haid pertama lepas ibu hamil bersalin itu berbeza
 bagi setiap wanita dan ia bergantung kepada tubuh badan mereka masing-masing serta beberapa faktor yang lain.

“Wanita mungkin akan mengalami perubahan dalam aspek kitaran datang bulang selepas melahirkan bayi dalam kandungan. Ya, memang ada yang masih lagi normal
namun ada juga yang akan bertambah baik atau bertambah teruk
.” jelas pakar perbidanan Diane Young.

Apa punca
period
 tak teratur selepas bersalin?

Masalah
period
 tak teratur selepas bersalin itu tidak akan berlaku kepada semua wanita namun segelintir sahaja bergantung kepada tubuh badan dan faktor yang lain seperti:

#1. Penyusuan susu badan

Sekiranya
anda sedang menyusukan anak dengan susu badan
, maka otak anda akan mengesan dan menghantar isyarat agar hormon prolaktin dirembeskan kepada tubuh badan.

Hormon ini akan bertindak dan berfungsi dengan cara meningkatkan penghasilan susu di dalam badan namun dalam masa yang sama akan menghentikan haid daripada berlaku.

Disebabkan itu juga, mereka yang menyusukan anak dengan susu badan akan lebih lambat datang bulan selepas bersalin bahkan tetap lewat walaupun setelah sekian lama melahirkan bayi.

#2. Pemakanan tidak sihat

Buat anda yang mungkin belum tahu, masalah haid tidak teratur ini juga mungkin ada kaitannya dengan nutrisi yang anda makan dan minum terutama selepas melahirkan anak.

Ini kerana
 wanita yang sedang dalam pantang dan menyusu
 akan sangat memerlukan nutrien yang lengkap, berkhasiat dan sihat agar hormon di dalam tubuh badan itu lebih seimbang.

Antara jenis hidangan yang sangat diperlukan oleh mereka pada ketika ini adalah sayur-sayuran, buah-buahan, daging putih, produk tenusu dan lain-lain nutrisi yang turut penting.

#3. Perubahan hormon badan

Semasa ibu sedang hamil,
keseimbangan hormon di dalam tubuh badan anda
 akan berubah untuk menghentikan haid agar anak anda itu boleh berkembang di dalam kandungan.

Selepas ibu melahirkan, hormon yang telah menghentikan haid itu mungkin masih wujud di dalam tubuh badan dan akan mengambil masa sebelum ia berkurangan atau hilang.

Dalam masa yang sama, tubuh badan anda akan memerlukan sedikit masa untuk mengembalikan paras hormon-hormon yang lain agar ia kembali seimbang seperti sedia kala.

Punca
period
 tak teratur selepas bersalin #4. Stres

Ibu yang baru sahaja melahirkan anak sudah pasti akan
mengalami perubahan jadual hidup yang sangat drastik
 yakni dari aspek waktu rehat, waktu tidur bahkan waktu makan.

Lanjutan kesibukan si ibu dalam menguruskan anak, mereka tentu sahaja akan mengalami tekanan berat pada aspek fizikal serta mental yang seterusnya akan mengakibatkan stres.

Kesannya, hormon di dalam tubuh badan wanita itu mungkin akan berlaku ketidakseimbangan yang teruk dan lantas jadi punca kepada isu lain seperti masalah haid tidak teratur.

Apa yang wanita boleh buat tentangnya?

Konklusinya, anda perlu tahu bahawa masalah
period
 tak teratur selepas bersalin itu adalah normal dan ia mungkin akan
kembali semula seperti sedia kala seiring dengan waktu
.

Perkara pertama yang anda perlu buat untuk mengatasi masalah haid tidak teratur adalah kenal pasti sama ada punca-punca di atas tadi adalah penyebab ia terjadi pada anda.

Dalam erti kata lebih mudah, sila cuba untuk elak daripada kesemua punca-punca tadi agar anda dapat menjalani kehidupan pasca bersalin dan berpantang dengan lebih baik.

Namun jika masalah ini masih lagi berpanjangan dan berlanjutan melebihi 1 tahun lantas menjadi
punca anda sukar untuk mengandung kali kedua
, sila berjumpa doktor segera.


Hati-Hati Jika Tidur Terlentang Semasa Hamil, Ini Bahaya Untuk Bayi Dalam Kandungan!

Jika anda adalah seorang wanita yang sedang hamil, bagaimanakah posisi tidur ibu hamil yang anda amalkan? Anda tahu tak apa posisi tidur ketika hamil yang selamat?

Adakah anda dapat tidur yang cukup? Ada kajian mendapati sebenarnya… terdapat
kesan tentang posisi tidur
 ketika hamil dan bayi!

Apakah kesan yang dinyatakan tersebut? Ikuti artikel ini dengan lebih lanjut.

Untuk mendapatkan lebih banyak info tentang Kehamilan, sila dapatkannya
di sini.

Posisi tidur ibu hamil: Apa kepentingan tidur bagi wanita hamil?

Tidur sewaktu hamil adalah satu komponen penting bagi mengekalkan kesihatan ibu dan anak. Itu betapa pentingnya tidur bagi wanita hamil.

Akan tetapi, banyak komplikasi yang sering dikaitkan dengan masalah kurang tidur sewaktu tempoh kehamilan seperti
praeklampsia
 dan
diabetes gestasi
.

Walau bagaimanapun, kurang tidur sebenarnya
sering menjadi masalah buat ibu hamil terutamanya ketika di trimester ketiga
.

Kajian yang dijalankan di China pada tahun 2017 mendapati 23.9% wanita daripada 2,345 subjek mengalami masalah sukar untuk tidur.

Terdapat pelbagai faktor yang boleh mempengaruhi kenapa wanita sukar tidur ketika hamil. Antaranya seperti:

Perubahan hormon ketika mengandung

Simptom seperti loya, muntah
 dan kerap kencing yang dapat mengganggu kualiti tidur

Keresahan dan ketidakstabilan emosi

Kesan psikologi terutamanya jika terdapat perubahan dari segi dinamik perhubungan dengan pasangan

Terlebih tidur: Bagus ke?

Jika ibu mengandung berisiko mendapat komplikasi akibat kurang tidur, adakah ini bermakna
mereka perlu melelapkan diri sepanjang hari
?

Jawapannya,
tidak
. Kajian pada tahun 2013 menunjukkan mereka yang terlebih tidur (lebih 9 jam sehari) berisiko tinggi mendapat
komplikasi kardiovaskular
.

Rawatan bagi masalah sukar tidur penting untuk kesihatan bayi dan ibu pada paras yang optimum dalam jangka masa panjang.

Hubungan antara sukar tidur ketika hamil dan trimester kehamilan

Jika dilihat pada pola keletihan di kalangan wanita hamil, mereka seringkali mengalami
kelesuan pada trimester pertama
 dan trimester ketiga.

Trimester pertama kerana ia dikaitkan dengan perubahan hormon mendadak. Ini mengakibatkan terjadinya simptom kelesuan kesan loya, muntah dan hilang selera makan.

Bagaimana pula dengan trimester ketiga?

Semakin meningkat tempoh kehamilan mereka,
semakin sukar untuk mereka dapat tidur selama 8 hingga 9 jam
.

Ini seringkali disebabkan masalah keresahan, takut dengan
proses bersalin
 dan susah jumpa posisi tidur ketika hamil yang selesa. Terutamanya jika mereka sudah biasa tidur meniarap.

Terdapat kajian menunjukkan ibu yang tidur kurang 6 jam sehari  akan
mengalami proses bersalin yang lebih lama
. Ini sekali gus meningkatkan kebarangkalian berlakunya pemilihan prosedur
C-Section
.

Posisi tidur ketika hamil dan berat badan bayi

Sekumpulan saintis Universiti Auckland, Australia mendapati wanita hamil yang tidur telentang semasa trimester ketiga, cenderung
melahirkan bayi dengan berat badan yang rendah
.

Berat bayi yang dilahirkan oleh ibu hamil tidur telentang berpurata sebanyak 3.41 kg. Berat ini kekurangan 144 gram berbanding berat bayi yang dilahirkan oleh ibu hamil yang tidur dengan
posisi berlainan seperti tidur mengiring
.

Apa kaitan posisi tidur ibu hamil dan berat kelahiran bayi?

Menurut kajian yang diterbitkan jurnal
Obstetrics and Gynecology
, tidur telentang semasa trimester ketiga dikaitkan dengan pengurangan
aliran darah
 ke dalam rahim, yang
boleh menyekat perkembangan bayi dalam kandungan
.

Posisi tidur terlentang: Adakah ia posisi tidur ketika hamil yang selamat?

Berbaring atau tidur terlentang dipercayai
boleh menyebabkan perut yang sarat
 memampatkan vena cava, iaitu salur vena besar yang
mengembalikan darah dari kepala dan seluruh badan ke jantung
, dan aorta.

Ini mengurangkan kadar pembuangan karbon dioksida dan pengambilan oksigen oleh sel darah merah untuk dibekalkan ke seluruh badan, termasuklah janin.

Rahim wanita yang sarat juga boleh menghimpit organ lain, menyebabkan mereka sukar untuk tidur. Ini akan menjejaskan kualiti tidur serta kebolehan untuk kekal terlelap di sepanjang malam.

Posisi tidur ketika hamil secara mengiring merupakan posisi yang ideal untuk ibu mengandung. Ia dapat memberikan tahap keselesaan yang optimum kepada si ibu, selain melancarkan
aliran darah
 ke uri untuk tumbesaran janin.

Cuba letakkan bantal di bawah badan atau tinggikan aras kepala katil ketika tidur kepada posisi 45 darjah atau mana-mana yang anda selesa.

Ia boleh melegakan simptom
pedih ulu hati
 atau kesukaran untuk bernafas kesan himpitan rahim pada otot diafragma.

Kesimpulan

Oleh itu, bagi wanita hamil terutamanya bagi mereka yang berada pada trimester ketiga,
cubalah untuk tidur dalam posisi tidur ketika hamil yang lain, selain terlentang
.

Anda boleh mengiring ke kanan atau ke kiri untuk mengurangkan beban di atas saluran vena dan tulang belakang badan anda. Kami juga percaya tidur di bahagian sisi adalah lebih selesa berbanding tidur telentang bagi ibu yang sedang hamil.

Cuba biasakan diri tidur dalam posisi tersebut dari trimester pertama. Jika masalah sukar tidur atau simptom yang mengganggu menjadi semakin teruk, dapatkan rujukan doktor untuk rawatan selanjutnya.


Cabaran Ketika Hamil


Siapa Sangka Senaman Biasa Untuk Wanita Ini Juga Boleh Rawat Masalah Lelaki!

Masalah berkaitan mati pucuk lelaki bukanlah isu baharu dan kami percaya,
 ramai kaum Adam yang masih mencari rawatan
 mati pucuk yang sesuai bagi memulihkan keadaan yang dialami.

Kami mempunyai cadangan rawatan mati pucuk yang mungkin anda boleh pertimbangkan bagi merawat masalah anda.

Jangan risau, kaedah yang kami kongsikan ini
bukanlah melalui penggunaan sebarang ubat kuat
.
Ia juga bukanlah kaedah yang memakan kos yang besar.

Apakah kaedah tersebut? Lihat kepada apa yang kami sediakan di bawah ini!

Untuk mendapatkan lebih banyak info tentang Kesihatan Lelaki, sila dapatkannya di sini.

Senaman juga boleh jadi rawatan mati pucuk?

Untuk memulihkan masalah mati pucuk lelaki, ia bukanlah semata-mata bergantung kepada
penggunaan ubat kuat seperti minyak lintah
 atau Viagra.

Ada juga pendekatan yang lebih selamat dan tidak berisiko iaitu melalui kaedah senaman. Namun, adakah senaman benar-benar berkesan sebagai rawatan mati pucuk lelaki?

Satu kajian mendapati, senaman pelvis telah membantu merawat 40% lelaki yang mengalami mati pucuk sebelum ini.

Mereka telah mendapat ereksi yang normal
 setelah melakukan rutin senaman pelvis ini.

Selain itu, ada juga kajian yang menerangkan senaman pelvis bukan sahaja mampu bertindak sebagai rawatan mati pucuk lelaki, tapi ia juga boleh
merawat isu kesihatan berkenaan pelvis manusia
.

Apakah jenis senaman pelvis yang dikatakan ini
?

Senaman kegel, rawatan mati pucuk paling efektif?

Senaman pelvis yang dimaksudkan sebelum ini ialah senaman Kegel. Senaman Kegel lebih sinonim dalam kalangan kaum wanita berbanding lelaki.

Ini kerana kaum wanita sering mengaplikasikan senaman Kegel ini sebagai satu persediaan untuk melahirkan anak dan juga
menguatkan kembali otot pelvis selepas bersalin
.

Namun, senaman ini bukan hanya boleh dilakukan oleh wanita sahaja.

Bagi orang lelaki, senaman kegel boleh membantu menguatkan otot
bulbocavernosus
, yang berperanan penting dalam 3 fungsi berikut, iaitu:

Membantu membesarkan zakar melalui kemasukan darah semasa ereksi

Membantu mengepam air mani sewaktu anda mengalami ejakulasi

Membantu mengosongkan saluran air kencing
 selepas anda membuang air

Cara melakukan senaman ini sebagai rawatan mati pucuk!

Sebelum memulakan siri senaman Kegel, anda perlulah mengetahui atau mengesan otot yang berkaitan terlebih dahulu iaitu otot dasar pelvis. Bagaimana untuk lakukannya?

Semasa anda membuang air kecil,
 cuba untuk henti atau tahan pembuangan air kecil
 itu beberapa kali.

Otot yang bertanggungjawab menghentikan aliran air kencing tersebut adalah otot yang perlu anda
beri perhatian sewaktu melakukan senaman Kegel
.

Ketika bersenam, cengkam otot tersebut dan tahan sekitar 5 saat. Kemudian lepaskan cengkaman dan rehat sebentar.

Lakukannya sebanyak 10 hingga 20 kali, 2 atau 3 kali sehari.

Baca lagi artikel berkaitan:

Selain Ubat, Ini Cara Lain Berkesan Merawat Masalah Depresi dan Kegelisahan!

Senaman Kegel Menguatkan Otot Pelvik, Teknik Tepat Memainkan Peranan Penting!

Selalu Dengar Senaman Kegel, Tapi Tak Pernah Buat? Ini Cara-caranya, Mudah Saja!

Anda boleh lakukannya dengan pelbagai posisi seperti baring dengan lutut di bahagian atas, semasa duduk di atas kerusi atau ketika berdiri. Ikuti langkah seperti di bawah ini:

#1. Kegel dengan posisi baring

Baring dan letakkan lengan anda di bahagian sisi. Luruskan kaki di atas lantai dan buka sedikit kaki anda

Aktifkan otot-otot dasar pelvis dengan cara menghembuskan nafas dan cengkam otot pelvis tersebut dengan kiraan 1, 2, 3

Kemudian, tarik nafas dan lepaskan cengkaman tadi dengan kiraan 1, 2, 3

Pastikan otot perut, punggung, dan kaki tidak menguncup

#2. Kegel dengan posisi duduk

Duduk dan letakkan lengan anda di bahagian sisi. Luruskan kaki di atas lantai dan buka sedikit kaki anda

Lakukan langkah yang sama seperti ketika anda baring. Aktifkan otot-otot dasar pelvis dengan cara menghembuskan nafas dan cengkam otot pelvis tersebut dengan kiraan 1, 2, 3

Kemudian, tarik nafas dan lepaskan cengkaman tadi dengan kiraan 1, 2, 3

Pastikan otot perut, punggung, dan kaki tidak menguncup

#3. Senaman ini dengan posisi berdiri

Berdiri dan letakkan lengan anda di bahagian sisi. Buka sedikit kaki anda

Lakukan juga langkah yang sama seperti sebelum ini. Aktifkan otot-otot dasar pelvis dengan cara menghembuskan nafas dan cengkam otot pelvis tersebut dengan kiraan 1, 2, 3

Kemudian, tarik nafas dan lepaskan cengkaman tadi dengan kiraan 1, 2, 3

Pastikan otot perut, punggung, dan kaki tidak menguncup atau berkontraksi

Rasakan perbezaannya, tidak lagi terkulai layu!

Antara sebab mengapa anda mudah mengalami mati pucuk adalah kerana keadaan otot
pubococcygeus
 yang lemah.

Apabila otot ini lemah, maka ia tidak mampu menghalang darah daripada zakar untuk keluar ketika mengalami ereksi dan
menyebabkan zakar anda terkulai layu
.

Apabila anda melakukan senaman pelvis
, ia akan membantu menguatkan kembali bahagian otot ini.

Namun, kesannya bukanlah boleh dilihat dalam 1 atau 2 hari. Ia biasanya mengambil masa sekitar 4 hingga 6 minggu untuk merasai perubahannya ketika berereksi.


Skistosomiasis

Definisi

Apa itu Skistosomiasis?

Skistosomiasis turut dikenal sebagai bilharzia atau “demam siput”. Ia merupakan penyakit yang disebabkan oleh cacing parasit yang hidup dalam air tawar di kawasan subtropika dan tropika. Parasit tersebut ialah fluk atau cacing dan terdapat dalam spesis yang berbeza. Parasit ini biasanya banyak ditemui di seluruh Afrika, tetapi turut hidup pada sebahagian Amerika Selatan, Caribbean, Timur Tengah dan Asia.

Ia menjejaskan usus dan sistem kencing pada awalnya, namun kerana ia hidup dalam darah, ia boleh menjejaskan sistem lain. Bahagian badan yang terjejas bergantung kepada spesis parasit. Sesetengah sepsis boleh menjejaskan paru-paru dan saraf tunjang mahupun otak serta sistem saraf utama (CNS).

Anda selalunya tidak mengalami sebarang simptom apabila anda pertama kali dijangkitit dengan skistosomiasis. Namun begitu, parasit tersebut boleh kekal di dalam badan selama banyak tahun dan menyebabkan kerosakan pada organ seperti pundi kencing, buah pinggang dan hati. Bilharzia biasanya tidak menyebabkan kematian serta merta, tetapi ia merupakan penyakit kronik yang boleh merosakkan organ dalaman secara serius. Ia mungkin menyebabkan sehingga mem
bantutkan tumbesaran dan perkembangan kognitif pada kanak-kanak.

Apakah kebarangkalian Skistosomiasis?

Skistosomiasis sangat biasa berlaku. Ia biasanya menyerang wanita lebih banyak daripada lelaki. Ia boleh terjadi kepada pesakit pelbagai umur. Ia juga boleh diuruskan dengan mengurangkan faktor-faktor risikonya. Sila berunding dengan doktor anda untuk maklumat lanjut.

Simptom-simptom

Apakah simptom-simptom Skistosomiasis?

Simptom bervariasi dengan spesies cacing dan fasa jangkitan. Simptom biasa Skistosomiasis adalah:

Banyak parasit boleh menyebabkan demam, kedinginan, nodus limfa bengkak dan bengkak hati dan limpa.

Apabila cacing pertama kali masuk ke dalam kulit, ia boleh menyebabkan gatal dan ruam (kegatalan perenang). Dalam keadaan ini, Skistosom telah dihancurkan dalam kulit.

Simptom usus termasuk sakit perut dan cirit-birit (yang mungkin berdarah).

Simptom kencing mungkin termasuk kencing yang kerap, kencing yang menyakitkan dan terdapat darah dalam air kencing.

Simptom-simptom ini yang dikenali sebagai skistosomiasis akut sering menjadi lebih baik dengan sendirinya dalam masa beberapa minggu. Walau bagaimanapun, ia masih penting untuk mendapatkan rawatan kerana parasit boleh kekal di dalam badan dan membawa kepada masalah jangka panjang.

Sesetengah orang yang menghidap skistosomiasis, tidak kira sama ada mereka mempunyai sebarang simptom awal atau tidak, akhirnya ia mengakibatkan masalah yang lebih serius pada bahagian-bahagian badan yang telurnya telah lalui. Hal ini dikenali sebagai skistosomiasis kronik. Skistosomiasis kronik termasuk pelbagai simptom dan masalah, bergantung kepada kawasan sebenar yang dijangkiti. Sebagai contoh, jangkitan di:

Sistem pencernaan boleh menyebabkan anemia, sakit perut dan bengkak, cirit-birit dan darah pada najis anda.

Sistem kencing boleh menyebabkan kerengsaan pundi kencing (sistitis), sakit ketika kencing, kerap perlu kencing dan darah dalam air kencing anda.

Jantung dan paru-paru boleh menyebabkan batuk yang berterusan, berdehit, sesak nafas dan batuk berdarah.

Sistem saraf atau otak boleh menyebabkan sawan (konvulsi), sakit kepala, lemah dan kebas pada kaki anda serta pening.

Tanpa rawatan, organ yang terjejas boleh menjadi rosak secara kekal.

Terdapat beberapa simptom lagi yang tidak disenaraikan di atas. Jika anda mempunyai sebarang kebimbangan terhadap sesuatu simptom, sila merujuk dengan doktor anda.

Bila saya harus berjumpa doktor?

Anda perlu menghubungi doktor anda sekiranya anda mempunyai mana-mana penyakit berikut:

Mengalami mana-mana tanda atau simptom dinyatakan di atas:

Melancong ke kawasan tropika atau subtropika di mana penyakit ini diketahui ada.

Terdedah kepada air yang tercemar atau mungkin tercemar.

Punca

Apakah punca Skistosomiasis?

Cacing-cacing ini yang menyebabkan skistosomiasis hidup dalam air tawar, seperti:

Kolam.

Tasik.

Sungai.

Takungan air.

Terusan.

Hujan yang membawa air tidak ditapis secara langsung dari tasik atau sungai mungkin juga menyebarkan jangkitan. Namun begitu, cacing ini tidak ditemui di laut, kolam renang berklorin atau bekalan air yang dirawat dengan betul.

Anda boleh dijangkiti jika anda bersentuhan dengan air yang tercemar. Sebagai contoh, apabila mendayung, berenang atau mencuci – dan cacing-cacing kecil ini mengorek ke dalam kulit anda. Sekali ia berada dalam tubuh anda, cacing tersebut bergerak melalui darah anda ke bahagian seperti hati dan usus. Selepas beberapa minggu, cacing mula bertelur. Sesetengah telur kekal di dalam badan dan diserang oleh sistem imun, manakala sesetengahnya disingkirkan ke dalam air kencing atau najis seseorang. Tanpa rawatan, cacing boleh bertelur selama beberapa tahun.

Jika telur disingkirkan daripada badan ke dalam air, ia melepaskan larva kecil yang perlu tumbuh di dalam siput air tawar selama beberapa minggu sebelum mereka dapat menjangkiti orang lain. Hal ini bermakna, tidak mustahil untuk mendapat jangkitan daripada seseorang yang memilikinya.

Faktor-faktor Risiko

Apakah yang meningkatkan risiko saya kepada Skistosomiasis?

Terdapat banyak faktor risiko untuk Skistosomiasis, seperti:

Anda tinggal pada atau pergi ke kawasan-kawasan yang berlaku skistosomiasis.

Kulit anda bersentuhan dengan air tawar dari terusan, sungai atau tasik.

Anda adalah kanak-kanak.

Diagnosis dan Rawatan

Maklumat yang diberikan bukan pengganti untuk sebarang nasihat perubatan. SILA berunding dengan doktor anda untuk maklumat lanjut.

Bagaimana pesakit Skistosomiasis didiagnosis?

Sekiranya anda baru pulang ke rumah selepas melancong di kawasan bilharzia yang lazim, dan mempunyai simptom-simptom, anda harus berjumpa dengan doktor. Doktor akan bertanya tentang di mana anda telah melancong, berapa lama anda berada di sana dan sama ada terdapat sebarang sentuhan dengan air yang tercemar. Doktor akan memeriksa anda. Ujian yang boleh dilakukan termasuk:

Ujian antibodi untuk memeriksa tanda-tanda jangkitan.

Biopsi tisu.

Kiraan darah lengkap (CBC) bagi memeriksa tanda-tanda anemia.

Kiraan Eosinofil untuk mengukur bilangan sel darah putih tertentu.

Ujian fungsi buah pinggang

Ujian fungsi hati

Pemeriksaan najis untuk mencari telur parasit;

Urinalisis untuk mencari telur parasit.

Mungkin idea yang baik untuk melakukan pemeriksaan 3 bulan selepas pulang ke rumah walaupun tiada simptom. Hal ini kerana simptom mungkin tidak timbul sehingga kemudian.

Bagaimana pesakit Skistosomiasis dirawat?

Praziquantel adalah ubat yang boleh diberikan sebagai jalan pendek untuk menghilangkan jangkitan. Ia boleh membantu, walaupun penyakit pesakit telah mencapai tahap lanjut. Ia biasanya berkesan selagi kerosakan atau komplikasi yang ketara belum lagi berlaku. Walau bagaimanapun, ia tidak menghalang jangkitan untuk berlaku semula.

Ubatan steroid juga boleh digunakan bagi membantu melegakan simptom skistosomiasis akut, atau si
mptom yang disebabkan oleh kerosakan pada otak atau sistem saraf.

Perubahan gaya hidup & rawatan sampingan

Apakah perubahan gaya hidup dan rawatan sampingan yang boleh saya ambil untuk menangani Skistosomiasis?

Perubahan gaya hidup dan kaedah pengubatan sampingan berikut mungkin membantu anda mengatasi Skistosomiasis:

Sekiranya anda tinggal atau melancong ke kawasan yang terjejas:

Elakkan mendayung, berenang dan mencuci dalam air tawar – hanya berenang di laut atau kolam renang berklorin.

Memakai seluar dan kasut kalis air sekiranya terdapat kemungkinan anda perlu menyeberangi sungai.

Rebus atau tapis air sebelum minum – kerana parasit dapat masuk ke dalam bibir atau mulut jika anda minum air yang tercemar.

Menyapu penghalau serangga pada kulit anda atau dengan cepat keringkan diri dengan tuala selepas keluar dari air bukan cara yang boleh dipercayai bagi mencegah jangkitan.

Ambil dos oral tunggal Praziquantel setiap tahun, untuk mengurangkan peluang jangkitan dan komplikasi.

Sekiranya anda mempunyai sebarang pertanyaan, sila berunding dengan doktor bagi memahami rawatan terbaik untuk anda.


5 Resepi Jus Buah-buahan Campuran Yang Pasti Sedap Dan Berkhasiat!

Sekiranya anda memang peminat minuman berasaskan jus dan buah, mungkin anda juga ingin tahu apakah resepi jus buah-buahan campuran yang menyelerakan dan berkhasiat.

Ini kerana jus buah itu sendiri adalah sejenis
minuman yang ada banyak manfaat
 apatah lagi jika lebih daripada satu jenis buah itu dicampurkan ke dalam satu cawan sahaja.

Jom terus baca artikel ini untuk tahu apakah antara resepi jus buah-buahan campuran yang sedap lagi sihat!

Benarkah jus buah itu ada banyak manfaat?

Untuk pengetahuan anda semua, jus buah-buahan itu mungkin adalah salah satu daripada jenis minuman yang banyak manfaat namun hanya jika ia disediakan dengan cara betul.

Ini kerana cara penyediaan minuman ini akan mempengaruhi manfaat daripada buah itu sendiri yang penuh dengan nutrisi. Disebabkan itu, jus buah segar adalah lebih baik.

Berikut adalah antara
 manfaat yang mungkin anda akan terima
 dengan ambil jus-jus buah ini:

Membantu mengurangkan berat badan

Membantu mencantikkan kulit

Membantu melambatkan proses penuaan

Membantu melancarkan sistem perkumuhan tubuh badan

Membantu menguatkan sistem pertahanan tubuh badan

Namun lain pula ceritanya jika jus buah yang anda ambil itu terlalu tinggi dengan kandungan gula, pemanis, pengawet, pewarna dan lain-lain bahan, lantas menjejaskan khasiatnya.

Resepi jus buah-buahan campuran sedap & sihat!

Dalam usaha untuk memaksimumkan
manfaat yang bakal anda terima daripada jus buah
 ini, maka sila elak daripada beli produk sedia ada di pasaran dan cuba buat sendiri.

Tambahan itu, anda dapat bereksperimen sendiri dengan menggabungkan dan mencampurkan lebih daripada 1 jenis buah ke dalam 1 jenis cawan sesuai dengan cita rasa anda.

Tiada masalah jika anda tidak tahu jenis buah apa yang sedap lagi sihat, berikut idea untuk anda cuba di rumah:

#1. Jus buah oren + epal

Buah oren itu kaya dengan vitamin C
 yang penting untuk kulit selain tinggi dengan asid jenis sinamik, ferulik dan klorogenik yang boleh mencegah serta melawan radikal bebas.

Buah epal pula merupakan antara sumber utama mineral kalium iaitu sejenis elektrolit yang
sangat penting untuk kesihatan organ jantung
 dan sistem saraf tubuh badan anda.

Apabila dicampurkan menjadi minuman, maka akan terhasil jus buah yang sedap, sihat lagi unik.

Resepi jus buah-buahan campuran #2. Anggur + delima

Buah anggur itu kaya dengan vitamin C
 yang penting untuk kulit selain dipercayai mampu untuk mengurangkan stres, sekali gus mengurangkan risiko tekanan darah tinggi.

Buah delima pula adalah tinggi dengan antioksidan yang
lebih banyak berbanding teh hijau
 meskipun mempunyai kandungan kalori yang agak tinggi. Jadi, ia masih berbaloi untuk diambil.

Kedua-duanya juga kaya dengan nutrien naringin yang bagus untuk kesihatan organ jantung anda.

#3. Jus buah pisang + nanas

Buah pisang itu kaya dengan karbohidrat
 dan ini adalah antara sumber tenaga utama bagi tubuh badan manusia, sekali gus akan membuatkan anda jadi lebih cergas dan cerdas.

Buah nanas pula sangat ditakuti oleh ibu hamil
 kononnya boleh jadi punca gugur sedangkan itu hanya mitos dan ia kaya dengan bromelain yang juga ada banyak manfaat.

Dengan warna kuning yang tampak menyelerakan, jus ini tentu menambat hati dan perut anda.

Resepi jus buah-buahan campuran #4. Tembikai merah +
honeydew

Tembikai jenis merah dan susu
 adalah hampir sama serta popular dalam kalangan masyarakat kita. Jadi, masuk akal jika tembikai merah dan tembikai susu ini dicampurkan.

Jangan tidak tahu jika ia juga tinggi dengan kandungan vitamin-vitamin penting untuk tubuh badan anda seperti B2 yang akan meningkatkan aktiviti sel serta sistem imunisasi.

Memandangkan warna dan rasa kedua-dua buah ini sedikit berbeza, jusnya juga sudah pasti unik.

#5. Resepi jus buah-buahan campuran epal + nanas+ tembikai

Siapa kata anda hanya boleh campur 2 jenis buah sahaja untuk dijadikan 1 cawan minuman? Apa kata anda cuba 3 jenis pula untuk menggandakan warna, rasa dan manfaatnya.

Antara cadangan yang pasti sedap dan sihat adalah jus buah tembikai bersama dengan epal dan nanas. Seperti manfaat dinyatakan di atas tadi, ia memang pilihan yang bernas.

Selain itu juga,
 campuran 3 jenis buah ini dipercayai bagus
 untuk membersihkan pundi kencing dan buah pinggang serta mengurangkan kadar garam berlebihan di dalam badan.

Dapatkan info & nasihat daripada doktor anda!

Meskipun ia memang benar sedap dan sihat, namun
mungkin wujud bahaya lain di sebalik jus buah ini
 apatah lagi jika ia dicampurkan menjadi satu minuman yang serba baharu.

Jadi, sila dapatkan informasi dan nasihat daripada doktor anda terlebih dahulu sebelum cuba ya!


Lihat, Ini Bagaimana Gula Boleh Menjadi Punca Obesiti & Penyakit Kronik, Menakutkan!

Apakah risiko gula tinggi dalam badan? Ketahui selanjutnya dalam artikel ini.

Sejak daripada Kajian Kesihatan dan Morbiditi Nasional Tahun 2015 (NHMS 2015), Malaysia kekal sebagai negara yang mempunyai bilangan penduduk obes yang paling tinggi di Asia.

Keadaan ini sangat merisaukan kerana keadaan berat badan berlebihan adalah salah satu daripada faktor risiko utama yang menyumbang kepada penyakit kronik yang lain seperti
kencing manis
, tekanan darah tinggi dan juga penyakit jantung.

Selain kurang melakukan aktiviti fizikal, faktor utama yang menyumbang kepada masalah ini adalah diet yang tidak sihat.

Diet yang tinggi gula, garam, lemak dan juga jumlah kalori keseluruhan akan menyebabkan berlakunya
masalah berat badan berlebihan.

Untuk mendapatkan lebih banyak info tentang Pemakanan Sihat, sila dapatkannya
di sini.

Realiti diet rakyat Malaysia

Gula atau glukosa, merupakan molekul tenaga asas yang terdapat dalam makanan ruji seperti nasi dan roti.

 Karbohidrat seperti nasi, terbentuk daripada ikatan rantaian glukosa yang panjang dan bercabang. Karbohidrat dipecahkan dalam badan dan diserap di usus kecil untuk
membekalkan tenaga kepada badan.

Pengambilan karbohidrat yang banyak mampu membekalkan tenaga yang banyak, dengan syarat, ia digunakan. Oleh sebab itu, atlet profesional khususnya perenang dan pelari jarak jauh, mengambil karbohidrat yang banyak bagi memenuhi keperluan tenaga harian mereka.

Namun yang demikian, rakyat Malaysia rata-ratanya mengamalkan gaya hidup sedentar walaupun mereka mengambil jumlah karbohidrat yang tinggi dalam diet harian.

 Nasi diambil dalam hampir setiap hidangan dan tidak cukup dengan itu, sajian tinggi karbohidrat ini juga lazimnya dihidangkan dengan minuman yang gula tinggi dan kalori seperti air milo, kopi dan juga air teh. Dalam satu hidangan sahaja, sebahagian besar keperluan kalori harian seseorang itu telahpun dipenuhi.

Pertubuhan Kesihatan Sedunia (WHO) menyarankan pengambilan gula tambahan tidak melebihi 10% daripada jumlah tenaga harian.

Secara puratanya, pengambilan gula tambahan yang disarankan untuk orang dewasa adalah tidak melebihi 10 sudu teh sehari (50g).

Walau bagaimanapun, berdasarkan Kajian Pengambilan Makanan dalam Kalangan Orang Dewasa Malaysia 2002/2003, mereka akan menambah sekitar 7 sudu teh gula sehari, iaitu 4 sudu teh gula pasir dan 3 sudu teh susu pekat manis, ke dalam minuman mereka.

 Jumlah gula yang ditambah ke dalam minuman ini sahaja telah melebihi saranan WHO dan Panduan Diet Malaysia.

Bagaimana gula tinggi menyebabkan obesiti

Apabila kandungan gula menjadi tinggi dalam darah, beberapa proses akan berlaku bagi mengawal paras gula tersebut. Antaranya adalah proses penyerapan gula ke dalam sel (untuk dimetabolismakan kepada tenaga) yang dicetuskan oleh
hormon insulin.

Insulin akan melekat pada reseptor yang berada di permukaan sel-sel badan dan membuka jalan untuk gula daripada dalam darah untuk masuk ke dalam sel-sel badan tersebut sekali gus bantu untuk
menurunkan paras gula.

Jika gula dalam darah masih tinggi, proses seterusnya yang berlaku adalah proses glikogenesis (penghasilan glikogen) yang dilakukan oleh hati.

 Dalam usaha untuk menurunkan paras gula, sebahagian daripada lebihan gula tersebut akan ditukarkan kepada glikogen (gula dalam bentuk simpanan).

Glikogen akan dipecahkan kembali menjadi gula jika badan mengesan paras gula dalam darah menjadi rendah.

Lebihan gula susulan dalam darah seterusnya akan mendorong kepada pembentukan lemak. Selain sel-sel badan yang lain, insulin juga akan melekat pada permukaan sel lemak (sel adipos).

Ini bermakna sel adipos juga boleh mengambil gula lebihan untuk diproses menjadi satu struktur yang dikenali sebagai asetil coA.

 Asetil coA adalah bahan binaan asas yang digunakan untuk membina tisu lemak sekali gus menambah bilangan lemak pada badan seseorang. Inilah asas kepada bagaimana diet yang tinggi dalam kandungan gula menyebabkan
obesiti
.

Pembentukan penyakit kronik

Paras gula tinggi dalam darah untuk jangka masa yang lama akan menyebabkan kecederaan kepada salur darah di dalam saraf dan juga salur darah kecil.

Kecederaan salur darah akibat daripada produk akhir metabolisma gula berlebihan ini dapat menyebabkan penyakit salur darah koronari, yang akhirnya boleh membawa kepada penyakit jantung seperti serangan dan kegagalan jantung.

Selain itu, paras gula tinggi dalam darah secara kronik boleh menyebabkan badan menjadi rintang terhadap insulin.

Kerintangan terhadap insulin adalah proses penting dalam keterjadian penyakit kencing manis (Diabetes Mellitus Type 2).

Tuntasnya, diet gula tinggi perlu dielakkan khususnya untuk gula yang terdapat dalam minuman. Ini kerana majoriti daripada kita tidak mengganggap suatu minuman itu sebagai punca kalori dan gula yang besar, dan cenderung untuk memandang enteng
impak minuman tersebut terhadap perubahan metabolisma dalam tubuh badan.

Anda boleh merujuk kepada panduan Pinggan Sihat Malaysia yang telah pun menggariskan penyediaan makanan yang sihat dan rendah kalori.

 Amalkan diet seimbang yang rendah gula, rendah kalori dan lakukan aktiviti fizikal secara berkala bagi memastikan anda kekal aktif, sihat dan tidak diperlahankan oleh berat daripada gula tinggi.